cyanic-selkie/wikianc huggingface dataset:
ശിരഛേദം
സൗദി അറേബ്യ
ഈ മരണങ്ങൾ ആംനസ്റ്റി ഇന്റർനാഷണൽ എന്ന മനുഷ്യാവകാശ സംഘടന സൗദി അറേബ്യയോട് മരണ ശിക്ഷ നിറുത്തലാക്കണം എന്ന് ആവശ്യപ്പെടാൻ കാരണമായി. മിക്ക കേസുകളിലും എംബസിയെ വിവരമറിയിക്കുന്നത് ശിക്ഷ നടപ്പാക്കിയതിന് ശേഷമായിരിക്കും. അതിനാൽ നയതന്ത്രതലത്തിൽ പ്രതിഷേധമുണ്ടാകാൻ സമയം കിട്ടാറില്ല.
ഇറാക്ക്
ഔദ്യോഗികമായി ശിരഛേദത്തിന് സാധുതയില്ലെങ്കിലും 2000-ൽ സദ്ദാം ഹുസൈന്റെ ഭരണകാലത്ത് 50 വേശ്യകളെയും പിമ്പുകളെയും ഇറാക്കിൽ തലവെട്ടിക്കൊന്നിരുന്നു.
നിയമപരമായി ഇറാക്കിൽ വധശിക്ഷ നടപ്പിലാക്കുന്നത് തൂക്കിലേറ്റിയാണ്.
പുറത്തേയ്ക്കുള്ള കണ്ണികൾ
വർഗ്ഗം:അധോലോക കുറ്റകൃത്യങ്ങൾ
പരഗ്വെ
തെക്കേ അമേരിക്കയിലെ ഒരു രാജ്യമാണ് പരാഗ്വെ (ഔദ്യോഗികമായി റിപ്പബ്ലിക് ഓഫ് പരഗ്വെ). കരയാൽ ചുറ്റപ്പെട്ട രണ്ട് തെക്കേ അമേരിക്കൻ രാജ്യങ്ങളിൽ ഒന്നാണിത് (ബൊളീവിയക്കൊപ്പം). പരാഗ്വെ നദിയുടെ തീരത്താണ് ഈ രാജ്യം സ്ഥിതി ചെയ്യുന്നത്. ഇതിന്റെ തെക്ക്-തെക്ക് പടിഞ്ഞാറ് ദിശകളിൽ അർജന്റീന, കിഴക്ക്-വടക്ക് കിഴക്ക് ദിശകളിൽ ബ്രസീൽ, വടക്ക് പടിഞ്ഞാറ് ദിശയിൽ ബൊളീവിയ എന്നീ രാജ്യങ്ങൾ സ്ഥിതി ചെയ്യുന്നു. അസുൻസിയോൺ ആണ് തലസ്ഥാനം. തെക്കേ അമേരിക്കയുടെ കേന്ദ്രഭാഗത്തായി സ്ഥിതിചെയ്യുന്നതിനാൽ പരഗ്വെയെ "തെക്കെ അമേരിക്കയുടെ ഹൃദയം"(Corazón de América) എന്ന് വിശേഷിപ്പിക്കാറുണ്ട്.
അവലംബം
വർഗ്ഗം:പരഗ്വെ വർഗ്ഗം:സ്പാനിഷ് ഭാഷ സംസാരിക്കപ്പെടുന്ന രാജ്യങ്ങൾ വർഗ്ഗം:സ്പാനിഷ് കോളനിയായിരുന്ന രാജ്യങ്ങൾ വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ജൊഹാന്നസ് ഹെവേലിയസ്
കുറിപ്പുകൾ
വർഗ്ഗം:ജർമ്മൻ ജ്യോതിശാസ്ത്രജ്ഞന്മാർ വർഗ്ഗം:1687-ൽ മരിച്ചവർ വർഗ്ഗം:1611-ൽ ജനിച്ചവർ
രാഖി സാവന്ത്
ബോളിവുഡ് ചലച്ചിത്ര മേഖലയിലെ ഒരു നടിയും, നർത്തകിയും, ടെലിവിഷൻ അഭിനേത്രിയുമാണ് രാഖി സാവന്ത്.
ജീവചരിത്രം
രാഖി ജനിച്ചതും വളർന്നതും മുംബൈയിലാണ്. പിതാവ് ഒരു പോലീസ് ഉദ്യോഗസ്ഥനായിരുന്നു. രാഖിയുടെ ജനനനാമം നീരു എന്നാണ്. വിദ്യാഭ്യാസം പൂർത്തീകരിച്ചത് മുംബൈയിലെ മിത്തിഭായി കോളേജിൽ നിന്നാണ്. തന്റെ സ്കൂൽ കാലഘട്ടത്തിൽ തന്നെ രാഖിക്ക് ഒരു ചിത്രത്തിൽ ഐറ്റം ഗാനത്തിൽ അഭിനയിക്കാൻ അവസരം ലഭിച്ചിരുന്നു. ‘ രാഖി സാവന്ത് അഭിനയത്തിൽ കൂടുതൽ വിവാദങ്ങളിലൂടെയാണ് മാധ്യമങ്ങളിൽ ശ്രദ്ധ നേടിയിട്ടുള്ളത്. തന്റെ പിതാവിന് ചലച്ചിത്ര രംഗത്തേക്ക് മകൾ വരുന്നതിൽ താൽപ്പര്യമില്ലായിരുന്നു. ഇതുമൂലം രാഖി തന്നെ മാതാപിതാക്കളിൽ നിന്ന് പിരിഞ്ഞാണ് താമസിക്കുന്നത്. , നച്ച് ബലിയെ എന്ന നൃത്ത റിയാലിറ്റി പരിപാടിയിൽ പങ്കെടൂത്തിരുന്നു. ഇതിലും ചില വിവാദങ്ങളിൽ പെട്ടിരുന്നു. ഇന്ത്യൻ പ്രിമിയർ ലീഗിന്റെ 2008 ലെ മത്സരങ്ങളുടെ ഫൈനൽ മത്സരത്തിൽ രാഖി നൃത്തം അവതരിപ്പിച്ചിരുന്നു. എൻ ഡി ടി വി യിലെ രാഖി കാ സ്വയംവർ എന്ന റിയാലിറ്റി ഷോയിലൂടെ ഇപ്പോൾ എലേഷ് പരുജൻവാല എന്ന യുവാവിനെ ജീവിതപങ്കാളിയായി തെരഞ്ഞെടുത്തു.
പഴംപൊരി
thumb|250px| പഴം പൊരി വറക്കുന്നു കേരളത്തിന്റെ നാടൻ വിഭവങ്ങളിൽ ഒന്നാണ്‌ പഴംപൊരി. ഇംഗ്ലീഷിൽ Plantain Fritters. കേരളം കൂടാതെ ലോകത്തിന്റെ വിവിധഭാഗങ്ങളിലും പഴംപൊരി ഉണ്ടാക്കുന്നുണ്ടെങ്കിലും ദേശകാലവ്യത്യാസങ്ങളുണ്ട്. കേരളത്തിന്റെ പലഭാഗങ്ങളിൽ ഈ പലഹാരത്തിന്‌ ഏത്തയ്ക്കാപ്പം, വാഴയ്ക്കാപ്പം, പഴം ബോളി എന്നൊക്കെ വിവിധ പേരുകളുണ്ട്.
തയ്യാറാക്കുന്ന വിധം
നാലുമണിപ്പലഹാ‍രമായി അറിയപ്പെടുന്ന ഇത് തയ്യാറാക്കാൻ വളരെ എളുപ്പമാണ്. നന്നായി വിളഞ്ഞ് പഴുത്ത നേന്ത്രപ്പഴ മാണ് പൊരിയുടെ അടിസ്ഥാന ഘടകമായി വേണ്ടത്.
നേന്ത്രക്കായ തൊലി കളഞ്ഞ് മുഴുവനായോ രണ്ടായോ മൂന്നായോ നെടുകേ വിഭജിച്ചോ തയ്യാറാക്കി വച്ചിരിക്കുന്ന മൈദ മാവിന്റെ കൂട്ടിൽ മുക്കി തിളച്ച എണ്ണയിൽ വറുത്തെടുക്കുന്നതാണ് പഴംപൊരി. കടലമാവും ഇതിനായി ഉപയോഗിക്കാറുണ്ട്. എന്നാൽ പഴുക്കാത്ത കായയും തൊലിചീന്തി നെടുകേ വിഭജിച്ചു കടലമാവിൽ മുക്കി പൊരിക്കാറുണ്ട്. ഇത് ബജ്ജി എന്നറിയപ്പെടുന്നു.
പഴുക്കാത്ത കായ ചെറുതായി നുറുക്കി എണ്ണയിൽ വറുത്തെടുക്കുന്നതിനേയും പഴംപൊരി എന്ന് പറയാറുണ്ട്. വീടുകളിൽ ഉണ്ടാക്കുന്നതിൽ നിന്ന് അല്പം വ്യത്യസ്തമായാണ്‌ വാണിജ്യാടിസ്ഥാനത്തിൽ നിർമ്മിക്കുന്നത്. ഇവിടെ പഴം ആവിയിൽ പുഴുങ്ങിയ ശേഷമോ മറ്റോ ആണ്‌ വറുത്തെടുക്കുന്നത്.
വിഭാഗം:ഭക്ഷണപദാർത്ഥങ്ങൾ വിഭാഗം:കേരളത്തിലെ ഭക്ഷ്യവിഭവങ്ങൾ
ലേബർ ഇന്ത്യ
കോട്ടയം ജില്ലയിലെ മരങ്ങാട്ടുപിള്ളിയിൽ നിന്നും പുറത്തിറങ്ങുന്ന വിദ്യാഭ്യാസ മാസികയാണ് ലേബർ ഇന്ത്യ. എൽ.കെ.ജി. മുതൽ പ്ലസ്‌ ടു ക്ലാസുകൾ വരെ ഉള്ളവരെ ഉദ്ദേശിച്ച് പ്രത്യേകം മാസികകൾ ഉണ്ട്. വി.ജെ.ജോർജ് കുളങ്ങര എന്ന അധ്യാപകനാണ് സ്ഥാപിച്ചത്. സഞ്ചാരം എന്ന ടെലിവിഷൻ യാത്രാ വിവരണ പരമ്പരയിലൂടെ പ്രശസ്തനായ സന്തോഷ് ജോർജ് കുളങ്ങരയാണ് മാനേജിംഗ് ഡയറക്ടർ. പ്രൊഫ. എസ് ശിവദാസ്‌, എം. ജെ. ബേബി എന്നിവരാണ് മുഖ്യ പത്രാധിപന്മാരാണ്. ​കളിപ്പാഠം, കിഡ്സ്‌ ഇന്ത്യ, ക്വിസ് ഇന്ത്യ തുടങ്ങിയവ അനുബന്ധ മാസികകൾ ആണ്.
വർഗ്ഗം:മാസികകൾ
തേഷൻ
രണ്ടാം നൂറ്റാണ്ടിലെ (ക്രി.വ.120-180) ഒരു ക്രിസ്തീയലേഖകനും ദൈവശാസ്ത്രജ്ഞനുമായിരുന്നു അസീറിയാക്കാരനായ തേഷൻ. നാലു കാനോനിക സുവിശേഷങ്ങളേയും സമന്വയിച്ച് പൊരുത്തപ്പെടുത്താൻ ശ്രമിക്കുന്ന ദയതെസെറൻ(Diatessaron) എന്ന പരാവർത്തന രചനയാണ് അദ്ദേഹത്തിന്റെ ഏറ്റവും പ്രധാനപ്പെട്ട കൃതി. സുറിയാനി ഭാഷ സംസാരിക്കുന്ന ദേശങ്ങളിൽ ക്രിസ്തുവർഷം അഞ്ചാം നൂറ്റാണ്ടു വരെ ഇതായിരുന്നു കാനോനിക സുവിശേഷങ്ങളുടെ പ്രാമാണികപാഠം. അഞ്ചാം നൂറ്റാണ്ടിൽ, ബൈബിളിന്റെ സുറിയാനി പരിഭാഷയായ പെശീത്തയിലെ സുവിശേഷപാഠങ്ങൾ അതിന്റെ സ്ഥാനം കൈയ്യടക്കി. ആദിമക്രിസ്തീയതയിലെ പ്രസിദ്ധനായ പക്ഷവാദി, രക്തസാക്ഷി ജസ്റ്റിന്റെ ശിഷ്യനായിരുന്നു തേഷൻ.
യവനർക്കുള്ള മറുപടി
പേഗൻ ബൗദ്ധികലോകത്തിനു മുൻപിൽ ക്രിസ്തുമതത്തിന്റെ പക്ഷം വാദിക്കുന്ന "യവനർക്കുള്ള മറുപടി"(Oratio ad Graecos) എന്ന രചനയുടെ പേരിൽ തേഷൻ ഏറെ പുകഴ്ത്തപ്പെട്ടിട്ടുണ്ട്. പഴുതുകൾ നിറഞ്ഞ യുക്തിയുടേയും കെട്ടുറപ്പില്ലായ്മയുടേയും പേരിൽ വിമർശിക്കപ്പെട്ടിട്ടുള്ള ആ കൃതിയെ യൂസീബിയസ് തേഷന്റെ ഏറ്റവും മികച്ചതും ഉപകാരപ്രദവുമായ രചന എന്നു വിശേഷിപ്പിച്ചു. അതിൽ തേഷൻ, യവന ദാർശനികരുമായുള്ള താരതമ്യത്തിൽ യഹൂദരുടെ നിയമദാതാവായ മോശെയുടെ പൗരാണികതയും യഹൂദനിയമത്തിന്റെ മേന്മയും മറ്റും സ്ഥാപിക്കാൻ ശ്രമിച്ചു.
ദയതെസെറൻ
തേഷന്റെ ഏറ്റവും വിവാദപരവും ഈടുറ്റതുമായ സൃഷ്ടി ക്രിസ്തീയ ബൈബിളിന്റെ ഭാഗമായ പുതിയനിയമത്തിലെ കാനോനിക സുവിശേഷങ്ങൾ നാലിലുമുള്ള യേശുചരിതത്തേയും യേശുവചനങ്ങളേയും സമന്വയിച്ചും പൊരുത്തപ്പെടുത്തിയും എഴുതിയ ദയതെസെറൻ (Diatessaron) എന്ന കൃതിയാണ്. "ദയതെസെറൻ" എന്ന പേരിന് "(സുവിശേഷങ്ങൾ) നാലിലൂടെ" എന്നാണർത്ഥം. മത്തായി, മർക്കോസ്, ലൂക്കാ, യോഹന്നാൻ എന്നിവരുടെ പേരിൽ അറിയപ്പെടുന്ന നാലു സുവിശേഷങ്ങളിലെ ആഖ്യാനങ്ങളെ സമന്വയിപ്പിച്ച് ക്രമപ്പെടുത്തി, തികവുറ്റതും പൊരുത്തക്കേടുകളില്ലാത്തതുമായ ഒരു യേശുചരിതം എഴുതാനാണ് ഈ കൃതിയിൽ തേഷൻ ഉദ്യമിച്ചത്. ഏറെ വിജയിച്ച ഈ സംരംഭം, പിൽക്കാലങ്ങളിൽ പല സുവിശേഷസമന്വയങ്ങൾക്കും മാതൃകയായി. എങ്കിലും തേഷന്റെ സുവിശേഷസമന്വയം കാലക്രമേണ, വ്യവസ്ഥാപിത സഭയ്ക്ക് അസ്വീകാര്യമായി. കേസറിയായിലെ യൂസീബിയസ് തന്റെ സഭാചരിത്രത്തിൽ ആ കൃതിയെ ഇങ്ങനെ വിമർശിക്കുന്നു:-
(യൂക്രേത്തീയരുടെ) പഴയ നേതാവ് തേഷൻ, നാലു സുവിശേഷങ്ങളേയും എങ്ങനെയോ കൂട്ടിയിണക്കി ഒരു മിശ്രരചന ഉണ്ടാക്കി അതിനെ 'ദയതെസെറൻ' എന്നു വിളിച്ചു. അതിന്റെ പകർപ്പുകൾ ചിലരുടെയൊക്കെ കൈവശം ഇപ്പോഴുമുണ്ട്. സുവിശേഷകന്മാരുടെ ചില പ്രയോഗങ്ങളെ, ശൈലീ പരിഷ്കരണത്തിന്റെ പേരിൽ അയാൾ മാറ്റിയെഴുതുകപോലും ചെയ്തതായി പറയപ്പെടുന്നു.
സുറിയാനി ഭാഷയിലെ ആദ്യത്തെ സുവിശേഷഭാഷ്യമായ ദയതെസെറണിന്റെ മൂലഭാഷതന്നെ സുറിയാനി ആയിരിക്കാം. സുറിയാനി സഭകളിൽ നൂറ്റാണ്ടുകളോളം കാനോനികസുവിശേഷങ്ങളുടെ അംഗീകൃതപാഠം ഇതായിരുന്നു. എന്നാൽ അഞ്ചാം നൂറ്റാണ്ടിൽ ബൈബിളിന്റെ സുറിയാനി പരിഭാഷയായ പെശീത്തയിലെ സുവിശേഷഭാഷ്യങ്ങൾ സ്വീകരിക്കാൻ സഭാനേതൃത്വം തീരുമാനിച്ചതിനെ തുടർന്ന്, സുറിയാനി "ദയതെസെറൻ" നഷ്ടപ്പെട്ടുപോയി. സുറിയാനിയിൽ ആ കൃതി ഇന്നു നിലവിലുള്ളത് മറ്റു രചനകളിലെ ഉദ്ധരണികളിൽ മാത്രമാണ്.
വർഗ്ഗം: ക്രൈസ്തവചിന്തകർ
ശാന്തിമന്ത്രം മുഴങ്ങുന്ന താഴ്‌വരയിൽ
രാജു നാരായണസ്വാമി രചിച്ച ഗ്രന്ഥമാണ് ശാന്തിമന്ത്രം മുഴങ്ങുന്ന താഴ്വരയിൽ. മികച്ച യാത്രാവിവരണത്തിനുള്ള 2003-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
അബുദാബി ഷെയ്ഖ് സയ്ദ് മസ്ജിദ്
വലിപ്പത്തിൽ ലോകത്തിലെ തന്നെ എട്ടാമത്തെ വലിയ പള്ളിയാണ് അബുദാബിയിലെ ഷെയ്ഖ് സയ്ദ് ബിൻ സുൽത്താൻ അൽ നഹ് യാൻ മസ്ജിദ്. മുഗൾ,മൂറിഷ് വാസ്തുകലയുടെ രീതിയിലാണ് നിർമ്മാണം. ലാഹോറിലെ ബാദ്ശാഹി മസ്ജിദിന്റേയും, കസബ്ലാങ്ക ഹസൻ2 മസ്ജിദിന്റെയും നിർമ്മാണരീതികൾ ഈ മസ്ജിദിന്റെ നിർമ്മിതിയെയും സ്വാധീനിച്ചിട്ടുണ്ട്. ഒരേ സമയം 40000 പേർക്ക് പ്രാർഥിക്കാൻ ഇവിടെ സൗകര്യമുണ്ട്. ഇറാനിയൽ ഡിസൈനർ അലി ഖലീക്കി രൂപകല്പന ചെയ്ത കാർപ്പെറ്റ് ലോകത്തിലെ തന്നെ ഏറ്റവും വലിയ പരവതാനി ആണ്.
അവലംബം
വർഗ്ഗം:മുസ്ലീം പള്ളികൾ
ആപ്ലിക്കേഷൻ സിസ്റ്റം/400
thumb|right|280px|i5 Model 570 (2006) ഐ.ബി.എം വിപണിയിലിറക്കുന്ന മിഡ്‌റേഞ്ച് ബിസിനസ്സ് കം‌പ്യൂറ്റർ ശ്രേണിയുടെ പൊതുവായ പേരാണ്‌ ആപ്ലിക്കേഷൻ സിസ്റ്റം/400 അഥവാ ഏ.എസ്/400(AS/400).1988-ൽ ആണ്‌ ആദ്യമായി ഏ.എസ്/400 വിപണിയിലിറങ്ങിയത്. ഐ.ബി.എം-ന്റെ മുൻകാല സെർവർ പ്ലാറ്റ്ഫോമുകളായ സിസ്റ്റം/36, സിസ്റ്റം/38 എന്നിവയുടെ പ്രത്യേകതകൾ സം‌യോജിപ്പിച്ചാണ്‌ ഏ.എസ്/400 വികസിപ്പിച്ചിരിക്കുന്നത്.ചെറു ബിസിനസ്സ് സം‌രം‌ഭങ്ങൾക്കു വേണ്ടിയുള്ള മെയിൻഫ്രെയിം കം‌പ്യൂറ്റർ എന്ന രീതിയിൽ രൂപകല്പന ചെയ്യപ്പെട്ട ഏ.എസ്/400, ഒ.എസ്/400 എന്നു പേരുള്ള ഓപ്പറേറ്റിംഗ് സിസ്റ്റമാണ്‌ ഉപയോഗിക്കുന്നത്. ഏ.എസ്/400-ന്റെ പ്രധാന പ്രത്യേകത, സിസ്റ്റവുമായി എകോപിപ്പിച്ചിട്ടുള്ള ഡാറ്റാബേസ് എന്ന ആശയമാണ്‌.ഡി.ബി2/400 എന്ന ഡാറ്റാബേസ് ഏ.എസ്/400 പ്ലാറ്റ്ഫോമിൽ സം‌യോജിപ്പിച്ചാണ്‌ ഐ.ബി.എം വിതരണം ചെയ്യുന്നത്.റിപ്പോർറ്റ് പ്രോഗ്രാം ജനറേറ്റർ അഥവാ ആർ.പി.ജി, കൊബോൾ തുടങ്ങിയവയാണ്‌ ഏ.എസ്/400-ൽ ഉപയോഗിക്കാവുന്ന പ്രമുഖ പ്രോഗ്രാമിങ് ഭാഷകൾ.
പരിണാമം
1995-ൽ ഏ.എസ്/400, കോം‌പ്ലെക്സ് ഇൻസ്ട്രക്ഷൻ സെറ്റ് കം‌പ്യൂറ്റർ മാതൃകയിൽ നിന്നും റെഡ്യൂസ്ഡ് ഇൻസ്ട്രക്ഷൻ സെറ്റ് കം‌പ്യൂറ്റർ മാതൃകയിലേക്ക് രൂപാന്തരം പ്രാപിച്ചു.2000-ൽ ഐ.ബി.എം, ഏ.എസ്/400 കം‌പ്യൂറ്റർ ശ്രേണിയെ ഈ സെർവർ ഐ സീരീസ് എന്നു പുനർനാമകരണം ചെയ്തു.2004-ൽ ഐ.ബി.എം, തങ്ങളുടെ പവർ5 മൈക്രോപ്രോസസ്സർ ഉപയോഗിക്കുന്ന ആദ്യത്തെ ഏ.എസ്/400 ശ്രേണിയായ ഈ സെർവർ ഐ5 പുറത്തിറക്കി. ഐ5/ഒ.എസ് ആണ്‌ ഈ സെർവർ ഐ5-ൽ ഉപയോഗിച്ചിരിക്കുന്ന ഓപ്പറേറ്റിംഗ് സിസ്റ്റം.2006-ൽ പവർ5+ മൈക്രോപ്രോസസ്സർ ഉപയോഗിക്കുന്ന ഐ.ബി.എം സിസ്റ്റം ഐ ശ്രേണി പുറത്തിറങ്ങി. ഏപ്രിൽ 2008-ൽ ഐ.ബി.എം സിസ്റ്റം ഐ ശ്രേണിയും തങ്ങളുടെ സിസ്റ്റം പി ശ്രേണിയുമായുള്ള സം‌യോജനം പ്രഖ്യാപിച്ചു. പുതിയ ഏകീകൃത കം‌പ്യൂറ്റർ ശ്രേണിയുടെ പേരാണ്‌ ഐ.ബി.എം പവർ സിസ്റ്റംസ്. ഒ.എസ്/400 അഥവാ ഐ5/ഒ.എസ് എന്നറിയപ്പെട്ടിരുന്ന ഓപ്പറേറ്റിംഗ് സിസ്റ്റം ഐ.ബി.എം ഐ എന്നു വീണ്ടും പുനർനാമകരണം ചെയ്യപ്പെട്ടു. മുൻകാല പതിപ്പുകൾ ഒ.എസ്/400 മാത്രം ഉപയോഗിക്കുന്നവയായിരുന്നെങ്കിൽ ഐ.ബി.എം പവർ സിസ്റ്റംസിൽ എ.ഐ.എക്സ്, വിൻഡോസ്,ലിനക്സ്,ഐ.ബി.എം ഐ തുടങ്ങിയ ഓപ്പറേറ്റിംഗ് സിസ്റ്റങ്ങൾ വ്യത്യസ്ത വിഭജനങ്ങളിലായി ഉപയോഗിക്കുവാനുള്ള സൗകര്യം ലഭ്യമാണ്
ഹാർഡ്‌വെയർ
വർഗ്ഗം:കമ്പ്യൂട്ടർ ഹാർഡ്‌വെയർ
വി ചൂസ് റ്റു ഗോ റ്റു ദി മൂൺ
ടെക്സസിലെ ഹ്യൂസ്റ്റണിലെ റൈസ് സ്റ്റേഡിയത്തിൽ തടിച്ചുകൂടിയ ഒരു വൻ ജനാവലിയെ അഭിസംബോധന ചെയ്തുകൊണ്ട്, അക്കാലത്തെ അമേരിക്കൻ പ്രസിഡന്റായിരുന്ന ജോൺ എഫ്. കെന്നഡി 1962 സെപ്റ്റംബർ 12 ന് ചന്ദ്രനിൽ എത്തിച്ചേരാനുള്ള ശ്രമത്തെക്കുറിച്ച് നടത്തിയ ഒരു പ്രസംഗത്തിൽ നിന്നുള്ള പ്രശസ്തമായ ഒരു മുദ്രാവാക്യമാണ് "നമ്മൾ ചന്ദ്രനിലേക്ക് പോകാൻ പോകുന്നു" (We choose to go to the Moon). ചന്ദ്രനിൽ ഒരു മനുഷ്യനെ ഇറക്കാനുള്ള അമേരിക്കയുടെ ദേശീയ ശ്രമമായ അപ്പോളോ ദൗത്യത്തെ പിന്തുണയ്ക്കാൻ അമേരിക്കൻ ജനതയെ പ്രേരിപ്പിക്കുകയെന്നതായിരുന്നു ഈ പ്രസംഗത്തിൻറെ പരമമായ ലക്ഷ്യം.
അമേരിക്കൻ നാടോടിക്കഥകളെ ആസ്പദമാക്കി, കെന്നഡി തന്റെ പ്രഭാഷണത്തിൽ രാജ്യത്തിന്റെ അതിരുകൾ ബഹിരാകാശമായി പ്രഖ്യാപിച്ചു. അമേരിക്കൻ ജനതയുടെ വിധി അവർ തന്നെ അടിയന്തരമായി തെരഞ്ഞെടുത്തില്ലെങ്കിൽ, തങ്ങളുടെ ഇച്ഛയ്ക്കു വിപരീതമായ വിധി അവർക്കുമേൽ അടിച്ചേൽപ്പിക്കപ്പെടാനുള്ള സാധ്യത തൻറെ പ്രഭാഷണത്തിൽ അദ്ദേഹം ഊന്നിപ്പറഞ്ഞു. സോവിയറ്റ് യൂണിയനുമായുള്ള മത്സരത്തിൽ മേൽക്കൈ നേടാൻ ജനങ്ങളെ ആവേശഭരിതരാക്കാനാണ് അദ്ദേഹം ഈ പ്രഭാഷണത്തിലൂടെ യത്നിച്ചത്. എന്നിരുന്നാലും ചന്ദ്രനിൽ കാലുകുത്താനുള്ള ശ്രമത്തിൽ പങ്കാളിയാവാനായി സോവിയറ്റ് യൂണിയനെ കൂടി ക്ഷണിക്കുന്നുണ്ട് അദ്ദേഹം. സോവിയറ്റ് യൂണിയൻ, പക്ഷെ അത് സ്വീകരിച്ചില്ല.
ചന്ദ്രനിലെത്താനുള്ള ദൗത്യത്തിന്റെ ഭീമമായ ചെലവും അതിൻറെ സംശയാസ്പദമായ പ്രാധാന്യവും അക്കാലത്ത് ഏറെ ആശങ്കകൾക്ക് വഴിവെച്ചെങ്കിലും അദ്ദേഹത്തിൻറെ പ്രസംഗം രാജ്യവ്യാപകമായി ചർച്ച ചെയ്യപ്പെട്ടു. 1969 ജൂലൈ മാസത്തിലെ അപ്പോളോ 11-ന്റെ വിജയകരമായ ലക്ഷ്യപ്രാപ്തിയോടെ കെന്നഡിയുടെ ലക്ഷ്യം ഒരു യാഥാർത്ഥ്യമായി.
പശ്ചാത്തലം
ബഹിരാകാശ ഗവേഷണരംഗത്ത് മേൽക്കൈ നേടാനായി അമേരിക്കൻ ഐക്യനാടുകളും സോവിയറ്റ് യൂണിയനും തമ്മിൽ നടന്നുവന്ന മത്സരത്തിൽ സോവിയറ്റ് യൂണിയൻ തങ്ങളെക്കാൾ മുന്നേറിയതായി അമേരിക്കക്ക് ബോധ്യപ്പെട്ടിരുന്നു. ആദ്യ കൃത്രിമോപഗ്രഹമായ സ്പുട്നിക് 1-ന്റെ വിജയകരമായ വിക്ഷേപണം, യൂറി ഗഗാറിന്റെ ബഹിരാകാശ സഞ്ചാരം എന്നീ സോവിയറ്റ് പദ്ധതികളെല്ലാം തങ്ങൾ പിന്നിലാണെന്ന് അവരെ ബോധ്യപ്പെടുത്തിക്കൊണ്ടിരുന്നു. ഇതിനിടയിലാണ് ക്യൂബയിലെ ബേ ഓഫ് പിഗ്സിലെ സൈനിക പരാജയത്തിൽ അമേരിക്ക നാണം കെടുന്നത്.
1961 ജനുവരിയിൽ അധികാരമേറ്റ കെന്നഡി, ബഹിരാകാശ മേഖലയിൽ മേധാവിത്തം നേടുന്ന തരത്തിലുള്ള ഒരു മുന്നേറ്റത്തിനായി ശ്രമം തുടങ്ങി. നാഷണൽ എയറോനോട്ടിക്സ് ആൻഡ് സ്പേസ് കൗൺസിൽ ചെയർമാനായിരുന്ന ഉപരാഷ്ട്രപതി ലിൻഡൺ ബി. ജോൺസണോട് ഇത്തരത്തിലൊരു പദ്ധതി തയ്യാറാക്കാനായി അദ്ദേഹം നിർദ്ദേശിച്ചു. ബഹിരാകാശത്ത് ഒരു ലബോറട്ടറി സ്ഥാപിക്കുക, ചന്ദ്രനുചുറ്റും ഒരു മനുഷ്യനെ പരിക്രമണം ചെയ്യിക്കുക, മനുഷ്യനെ ചന്ദ്രനിൽ ഇറക്കുക എന്നീ മൂന്ന് പദ്ധതികളിൽ ഏതിലെങ്കിലും സോവിയറ്റ് യൂണിയനെ മറികടക്കാനുള്ള സാധ്യതകളാണ് അവർ പഠനവിധേയമാക്കിയത്. നാസയുമായി ജോൺസൺ നടത്തിയ ചർച്ചകളിൽ ആദ്യ രണ്ട് പദ്ധതികളിൽ സോവിയറ്റ് യൂണിയനെ മറികടക്കാനുള്ള സാധ്യത വിരളമാണെന്ന അഭിപ്രായമാണ് ഉരുത്തിരിഞ്ഞതെങ്കിലും മനുഷ്യനെ ചന്ദ്രനിലിറക്കുകയായിരിക്കും ഏറ്റവും മികച്ച പദ്ധതി എന്ന് നാസയുടെ മേധാവിയായിരുന്ന ജെയിംസ് ഇ. വെബ് അഭിപ്രായപ്പെട്ടു. 1970നുള്ളിൽ ദൗത്യം പൂർത്തീകരിക്കാൻ ഏകദേശം 22 ശതകോടി ഡോളർ ചെലവ് വരാമെന്ന് അദ്ദേഹം കണക്കാക്കി.
ജോൺസൺ സൈനികമേധാവികളുമായും വ്യവസായികളുമായും മറ്റും തന്റെ കൂടിക്കാഴ്ചകൾ നടത്തി. 1961 മെയ് 25 ന് യു.എസ്. കോൺഗ്രസിനെ അഭിസംബോധന ചെയ്തുകൊണ്ട് കെന്നഡി ഇങ്ങനെ പ്രഖ്യാപിച്ചു."'ഈ ദശകം അവസാനിക്കുന്നതിനുള്ളിൽ, ഒരു മനുഷ്യനെ ചന്ദ്രനിൽ ഇറക്കി സുരക്ഷിതമായി ഭൂമിയിലേക്ക് തിരിച്ചെത്തിക്കുകയെന്ന ലക്ഷ്യം കൈവരിക്കുവാൻ യുഎസ് സ്വയം പ്രതിജ്ഞാബദ്ധമാകണം."അധികം പേരിലും മതിപ്പുളവാക്കാതിരുന്ന ഈ പദ്ധതിയെ 58 ശതമാനം അമേരിക്കക്കാരും എതിർത്തുവെന്നാണ് അന്നത്തെ അഭിപ്രായസർവ്വേകൾ സൂചിപ്പിച്ചത്.
കെന്നഡിയുടെ ലക്ഷ്യം നാസയുടെ അപ്പോളോ പ്രോഗ്രാമിന് ഒരു പ്രത്യേക ദൗത്യം നൽകി. ഈ ദൗത്യനിർവ്വഹണത്തിൻ നാസയുടെ കൃത്യനിർവ്വഹണ വിഭാഗത്തെ ഒരു മനുഷ്യനാൽ നിയന്ത്രിക്കപ്പെടുന്ന ബഹിരാകാശ കേന്ദ്രമായി വികസിപ്പിക്കേണ്ടതുണ്ടായിരുന്നു. ടെക്സസിലെ ഹ്യൂസ്റ്റൺ ഈ പദ്ധതിക്കുവേണ്ടിയുള്ള സൈറ്റായി തിരഞ്ഞെടുക്കപ്പെടുകയും ഹംബിൾ ഓയിൽ ആൻഡ് റിഫൈനിംഗ് കമ്പനി 1961-ൽ പദ്ധതിയ്ക്കായി ഭൂമി ദാനം ചെയ്യുകയും റൈസ് യൂണിവേഴ്സിറ്റി ഇതിൽ ഒരു ഇടനിലക്കാരനായി പ്രവർത്തിക്കുകയും ചെയ്തു. പുതിയ സൗകര്യങ്ങൾ കാണാനായി കെന്നഡി 1962 സെപ്റ്റംബറിൽ ഹ്യൂസ്റ്റൺ സന്ദർശിച്ചു. ബഹിരാകാശയാത്രികരായ സ്കോട്ട് കാർപെന്റർ, ജോൺ ഗ്ലെൻ എന്നിവർ അദ്ദേഹത്തിന് അകമ്പടി സേവിക്കുകയും ജെമിനി, അപ്പോളോ ബഹിരാകാശ പേടകങ്ങളുടെ മാതൃകകൾ അദ്ദേഹത്തെ കാണിക്കുകയും ചെയ്തു. ഭ്രമണപഥത്തിലെത്തിയ ആദ്യ അമേരിക്കക്കാരനായ ഗ്ലെൻ സഞ്ചരിച്ച മെർക്കുറി ബഹിരാകാശ പേടകമായ ഫ്രണ്ട്ഷിപ്പ് 7 ഉം കെന്നഡി കണ്ടു. രാജ്യത്തിന്റെ ബഹിരാകാശ പരിശ്രമത്തിനുള്ള പിന്തുണ വർദ്ധിപ്പിക്കുന്നതിനായി ഒരു പ്രസംഗം നടത്താനുള്ള അവസരവും അദ്ദേഹം പ്രയോജനപ്പെടുത്തി. ടെഡ് സോറൻസെൻ എഴുതിയ പ്രസംഗത്തിന്റെ പ്രാരംഭ കരടുകളിൽ കെന്നഡി മാറ്റങ്ങൾ വരുത്തി.
പ്രസംഗം
There is no strife, no prejudice, no national conflict in outer space as yet. Its hazards are hostile to us all. Its conquest deserves the best of all mankind, and its opportunity for peaceful cooperation may never come again. But why, some say, the Moon? Why choose this as our goal? And they may well ask, why climb the highest mountain? Why, 35 years ago, fly the Atlantic? Why does Rice play Texas?
We choose to go to the Moon. We choose to go to the Moon...We choose to go to the Moon in this decade and do the other things, not because they are easy, but because they are hard; because that goal will serve to organize and measure the best of our energies and skills, because that challenge is one that we are willing to accept, one we are unwilling to postpone, and one we intend to win, and the others, too."
പ്രസംഗ വാക്യത്തിലെ റൈസ്-ടെക്സസ് ഫുട്ബോൾ റിവാൽറിയെ പരാമർശിക്കുന്ന തമാശയായ വാക്യം കെന്നഡി സ്വന്തം കൈപ്പടയിൽ എഴുതി. അത് കായിക പ്രേമികൾ ഓർമ്മിക്കുന്ന പ്രസംഗത്തിന്റെ ഭാഗമാണ്. കെന്നഡിയുടെ പ്രസംഗസമയത്ത് റൈസ്-ടെക്സസ് മത്സരം ശ്രദ്ധേയമായമായിരുന്നുവെങ്കിലും, 1930 മുതൽ 1966 വരെ ടെക്‌സാസിനു മുകളിൽ റൈസ് ഉണ്ടായിരുന്നു. കെന്നഡിയുടെ പ്രസംഗത്തിന് ശേഷം 1965ലും 1994ലും മാത്രമാണ് റൈസ് ടെക്സസിനെ തോൽപ്പിച്ചത്. പിന്നീട് പ്രസംഗത്തിൽ കെന്നഡിയും വലിയ ആവേശത്തോടെ ഒരു തമാശ പറഞ്ഞു. ഈ തമാശകൾ ബഹിരാകാശ മത്സരത്തിൽ ടെക്‌സാസ് കളിച്ച ഭാഗത്തിന്റെ ഓർമ്മപ്പെടുത്തലായി നിലകൊള്ളുന്നു.
ഉള്ളടക്കം
ചന്ദ്രനിലേക്ക് പോകുന്നതിലൂടെ കെന്നഡിയുടെ പ്രസംഗം മൂന്ന് സമരതന്ത്രങ്ങൾ ഉപയോഗിച്ചു: "ബഹിരാകാശത്തെ ഒരു അതിർത്തിയായി അടയാളപ്പെടുത്തി ചിത്രീകരിക്കുക; അടിയന്തിരതയുടെയും വിശ്വസനീയതയുടെയും ചരിത്രപരമായ നിമിഷത്തിനുള്ളിൽ പരിശ്രമം കണ്ടെത്തുന്ന സമയത്തിന്റെ ഒരു വിശദീകരണം; ചന്ദ്രനിലേക്ക് പോകുന്നതിലൂടെ അവരുടെ പൈതൃകത്തിന് വഴിയൊരുക്കുന്നതിനനുസൃതമായി ജീവിക്കാൻ ശ്രോതാക്കളെ ക്ഷണിക്കുന്ന അന്തിമവും സഞ്ചിതവുമായ തന്ത്രം."
റൈസ് യൂണിവേഴ്സിറ്റിയിലെ ജനക്കൂട്ടത്തെ അഭിസംബോധന ചെയ്യുമ്പോൾ രാജ്യത്തിന്റെ അടിത്തറ മുതൽ അമേരിക്കൻ നാടോടിക്കഥകളിൽ ആധിപത്യം പുലർത്തിയിരുന്ന മാർഗ്ഗം തെളിയ്ക്കുന്ന ആവേശമായി ബഹിരാകാശ പര്യവേക്ഷണം നടത്താനുള്ള ആഗ്രഹത്തെ വരെ അദ്ദേഹം താരതമ്യം ചെയ്തു. "നമുക്ക് ഒരുമിച്ച് നക്ഷത്രങ്ങൾ പര്യവേക്ഷണം ചെയ്യാം" എന്ന് ലോകത്തോട് പ്രഖ്യാപിച്ചു. 1961 ജൂണിൽ സോവിയറ്റ് യൂണിയന്റെ പ്രധാനമന്ത്രിയായ നികിത ക്രൂഷ്ചേവുമായി കൂടിക്കാഴ്ച നടത്തിയപ്പോൾ കെന്നഡി ചന്ദ്രനിലെ ലാൻഡിംഗ് ഒരു സംയുക്ത പദ്ധതിയാക്കാൻ നിർദ്ദേശിച്ചുവെങ്കിലും ക്രൂഷ്ചേവ് ഈ വാഗ്ദാനം സ്വീകരിച്ചില്ല. ബഹിരാകാശ സൈനികവൽക്കരണം വ്യാപിപ്പിക്കുന്നതിന് പ്രസംഗത്തിൽ എതിർപ്പുണ്ടായിരുന്നു.
പുറത്തേക്കുള്ള കണ്ണികൾ
വർഗ്ഗം:അപ്പോളോ പദ്ധതി വർഗ്ഗം:പ്രസംഗങ്ങൾ
ഹോർഹെ ലൂയിസ് ബോർഹെസ്
അർജന്റീനയിലെ ബ്യൂണസ് അയേഴ്സിൽ ജനിച്ച ഒരെഴുത്തുകാരനും കവിയും ആയിരുന്നു ഹോർഹെ ഫ്രാൻസിസ്കോ ഇസിദോറോ ലൂയിസ് ബോർഹെസ് അസെവേദോ (ജനനം: 24 ആഗസ്റ്റ് 1899 – മരണം: 14 ജൂൺ 1986). 1914-ൽ കുടുംബം സ്വിറ്റ്സർലൻഡിലേക്ക് കുടിയേറിയതിനാൽ ബോർഹെസിൻ്റെ സ്കൂൾ വിദ്യാഭ്യാസം അവിടെയായിരുന്നു. തുടർന്ന് അദ്ദേഹം സ്പെയിനിൽ യാത്ര ചെയ്തു. 1921-ൽ അർജന്റീനയിൽ മടങ്ങിയെത്തിയ ബോർഹെസ്, സറീയലിസ്റ്റ് സാഹിത്യപ്രസിദ്ധീകരണങ്ങളിൽ കവിതകളും ലേഖനങ്ങളും പ്രസിദ്ധീകരിക്കാൻ തുടങ്ങി. ഗ്രന്ഥശാലാധിപനും പൊതുപ്രഭാഷകനും ആയും അദ്ദേഹം പ്രവർത്തിച്ചു. ബോർഹെസിന് അനേകം ഭാഷകൾ വശമുണ്ടായിരുന്നു. അർജന്റീനയിലെ പെറോൻ ഭരണകാലത്ത് അദ്ദേഹം രാഷ്ട്രീയമായ പീഡനത്തിന് ഇരയായി.
കവിയും കഥാകാരനുമൊക്കെയായ ബോർഹെസിന്റെ ഏറ്റവും പ്രസിദ്ധമായ രചനകളിലൊന്നാണ് 'ദി ഗാർഡൻ ഓഫ് ഫോർക്കിങ് പാത്ത്‌സ്' (The Garden of Forking Paths). 1941 ൽ പ്രസിദ്ധീകരിച്ച ആ കഥയിൽ അവതരിപ്പിച്ചിട്ടുള്ളതിന് സമാനമായ ഒരു സംഗതിയാണ്, പിൽക്കാലത്ത് ഇന്റർനെറ്റ് എന്ന ആഗോള വിവരവിനിമയ ശൃംഖലയായി പരിണമിച്ചതെന്ന് വിലയിരുത്തുന്നവരുണ്ട്. ആ ചെറുകഥയിൽ വിഭാവനം ചെയ്തിരിക്കുന്ന കഥാതന്തു, അനന്തമായ ഊടുവഴികളും ഭാവികളുമുള്ള ഒരു ഗ്രന്ഥത്തെ ചുറ്റിപ്പറ്റിയുള്ളതാണ്. ഹൈപ്പർടെക്സ്റ്റും വേൾഡ് വൈഡ് വെബ്ബും കമ്പ്യൂട്ടർ ഗെയിമുകളുടെ വ്യത്യസ്്ത ഘടനകളുമുള്ള ഇൻഫർമേഷൻ യുഗത്തെയാണ് അത് പ്രതിധ്വനിപ്പിക്കുന്നത്.
ബ്യൂണസ് അയേഴ്‌സിൽ അദ്ദേഹം ഒൻപത് 'അസന്തുഷ്ട'വർഷങ്ങൾ ഒരു ലൈബ്രേറിയനായി പ്രവർത്തിച്ചു. 1938 ൽ തന്റെ പിതാവിന്റെ മരണത്തിന് ശേഷം, ശിരസ്സിനേറ്റ പരിക്കും രക്തത്തിലെ വിഷബാധയും ബോർഹെസിനെ മരണത്തിന്റെ വക്കിലെത്തിച്ചു. ആ പരിക്കിന് ശേഷം അദ്ദേഹത്തിന് കാഴ്ച നഷ്ടമാകാൻ തുടങ്ങി. 1950 കളോടെ അദ്ദേഹം ഏതാണ്ട് പൂർണമായും അന്ധനായി. എന്നാൽ, അത് വകവെയ്ക്കാതെ തന്റെ സർഗസൃഷ്ടി അദ്ദേഹം തുടർന്നു. ആ പരിക്കാണ് അദ്ദേഹത്തിന്റെ സർഗാത്മകതയെ ആളിക്കത്തിച്ചതെന്ന് കരുതുന്നു. അദ്ദേഹത്തിന്റെ പ്രശസ്തമായ സൃഷ്ടികൾ മുഴുവൻ അതിന് ശേഷമാണ് പുറത്തു വന്നത്.
പാരമ്പര്യസിദ്ധമായ ഒരു രോഗം അറുപതിനടുത്ത വയസ്സിൽ അദ്ദേഹത്തെ അന്ധനാക്കി. 1955-ൽ അദ്ദേഹം ദേശീയ ഗ്രന്ഥശാലയുടെ ഡയറക്ടറും ബ്യൂണസ് അയേഴ്സ് സർവകലാശാലയിൽ സാഹിത്യത്തിന്റെ പ്രൊഫെസറുമായി നിയമിതനായി. 1961-ൽ ആദ്യത്തെ രാഷ്ട്രാന്തര പ്രസാദധക പുരസ്കാരത്തിന് തെരഞ്ഞെടുക്കപ്പെട്ടതോടെ അദ്ദെഹത്തിന്റെ പ്രശസ്തി പരന്നു. ബോർഹെസിൻ്റെ രചനകൾ അനേകം ഭാഷകളിലേക്ക് പരിഭാഷപ്പെടുത്തപ്പെട്ടു. 1986-ൽ അദ്ദേഹം സ്വിറ്റ്സർലൻഡിലെ ജനീവയിൽ വെച്ച് അന്തരിച്ചു.
കഥാരചനയുടെ ഭാഷക്ക് പുതിയജീവൻ നൽകി ഒരു തലമുറ മുഴവനിലേയും സ്പാനിഷ്-അമേരിക്കൻ എഴുത്തുകാർക്ക് വഴികാട്ടിയായവനെന്ന് പ്രഖ്യാതസാഹിത്യകാരനായ ജെ.എം. കൂറ്റ്സേ ബോർഹെസിനെ വിശേഷിപ്പിച്ചിട്ടുണ്ട് ."
അവലംബം
വർഗ്ഗം:എഴുത്തുകാർ വർഗ്ഗം:വർഗ്ഗം:അർജന്റീനിയൻ കവികൾ വർഗ്ഗം:1899-ൽ ജനിച്ചവർ
ശാന്തി ഭൂഷൺ
മുതിർന്ന സുപ്രീം കോടതി അഭിഭാഷകനും മുൻ കേന്ദ്ര നിയമകാര്യ വകുപ്പ് മന്ത്രിയുമായിരുന്ന രാഷ്ട്രീയ നേതാവായിരുന്നു  ശാന്തി ഭൂഷൺ.(1925-2023) നിയമജ്ഞനാണെങ്കിലും നിയമത്തിനല്ല നീതിക്ക് ഒന്നാം സ്ഥാനം നൽകണമെന്നായിരുന്നു അദ്ദേഹം വാദിച്ചിരുന്നത്. ഉയർന്ന നീതിപീഠത്തിലിരിക്കുന്ന ജഡ്ജിമാർ സംശുദ്ധരും കഴിവുള്ളവരുമാണെന്ന് ഉറപ്പാക്കാനും അദ്ദേഹം നടത്തിയ നിയമ പോരാട്ടങ്ങളും ആ നീതി ബോധത്തിൻ്റെ ഭാഗമായിരുന്നു.
ജീവിതരേഖ
മുൻ കേന്ദ്ര നിയമകാര്യ വകുപ്പ് മന്ത്രിയും മുതിർന്ന സുപ്രീം കോടതി അഭിഭാഷകനുമായിരുന്ന നിയമജ്ഞനായിരുന്നു ശാന്തി ഭൂഷൺ. 1974-ൽ ഇന്ദിര ഗാന്ധിക്ക് പ്രധാനമന്ത്രി പദവി നഷ്ടമാവുകയും 1975-ൽ അടിയന്തരാവസ്ഥയ്ക്ക് ഇടയാവുകയും ചെയ്ത അലഹാബാദ് ഹൈ കോടതി വിധിയിൽ സോഷ്യലിസ്റ്റ് നേതാവ് രാജ് നരേനിന് വേണ്ടി വാദിച്ചത് ശാന്തി ഭൂഷൺ ആയിരുന്നു.
2018-ൽ സുപ്രീം കോടതിയിലെ കേസുകൾ പരിഗണിക്കുന്നതുമായി ബന്ധപ്പെട്ട ജോലി വിഭജനത്തിൽ ചീഫ് ജസ്റ്റീസിന് ഉള്ള അധികാരമായ സുപ്രീം കോടതിയിലെ മാസ്റ്റർ ഓഫ് റോസ്റ്റർ സമ്പ്രദായം ചോദ്യം ചെയ്ത അദ്ദേഹം അതിൽ വ്യക്തത വരുത്തണമെന്ന് ആവശ്യപ്പെട്ട് സുപ്രീം കോടതിയിൽ ഹർജി നൽകിയെങ്കിലും സുപ്രീം കോടതിയുടെ പരമാധികാരി ചീഫ്ജസ്റ്റീസ് ആണെന്ന കാര്യത്തിൽ സംശയമില്ലെന്ന് വിധിച്ച കോടതി ശാന്തി ഭൂഷൻ്റെ ഹർജി തള്ളി. 1980-ൽ സ്ഥാപിച്ച സെൻറർ ഫോർ പബ്ലിക് ഇൻറർസ്റ്റ് ലിറ്റിഗേഷൻ എന്ന സന്നദ്ധ സംഘടനയിലൂടെ നിയമ പോരാട്ടങ്ങൾ നടത്തി.
പൊതുതാൽപ്പര്യമുള്ള ഒട്ടേറെ കേസുകൾ സ്വയം ഏറ്റെടുത്ത് വാദിച്ച് അഴിമതിക്കെതിരെ പോരാടിയ മുതിർന്ന അഭിഭാഷകനും സാമൂഹിക പ്രവർത്തകനുമാണ്.
അഴിമതിക്കെതിരായും പൗരാവകാശങ്ങൾക്ക് വേണ്ടിയുമുള്ള പോരാട്ടങ്ങൾക്കായി കാംപെയിൻ ഫോർ ജുഡീഷ്യൽ അക്കൗണ്ടബിളിറ്റി, കോമൺ കോസ് എന്നീ സംഘടനകൾ രൂപീകരിച്ചായിരുന്നു പ്രവർത്തനം. സുപ്രധാന വിധികൾ സുപ്രീം കോടതിയിൽ നിന്ന് നേടിയെടുക്കാൻ ശാന്തി ഭൂഷണ് സാധിച്ചു.
ആദ്യകാലത്ത് കോൺഗ്രസ് പ്രവർത്തകനായിരുന്ന ശാന്തിഭൂഷൺ പിന്നീട് ജനതാ പാർട്ടിയുടെ ഭാഗമായി. 1977-1980 കാലഘട്ടത്തിൽ രാജ്യസഭാംഗവും കേന്ദ്ര നിയമകാര്യ വകുപ്പ് മന്ത്രിയുമായി. മൊറാർജി ദേശായി പ്രധാനമന്ത്രിയായ ജനതാ ഭരണകാലത്ത് ശാന്തിഭൂഷൺ നിയമമന്ത്രി ആയിരിക്കുമ്പോഴാണ് ഭരണഘടനയുടെ 44-ആം ഭേദഗതി അവതരിപ്പിക്കുന്നത്. അടിയന്തരാവസ്ഥയിൽ നടന്ന പോലെ അടിസ്ഥാന മനുഷ്യവകാശങ്ങൾ തടയാൻ പാടില്ലെന്നും വ്യവസ്ഥ ചെയ്യുന്ന ബിൽ സഭയിൽ അവതരിപ്പിച്ചത് ശാന്തി ഭൂഷനാണ്. 1980-ൽ ബി.ജെ.പി രൂപീകരിച്ചപ്പോൾ സ്ഥാപക അംഗവും പാർട്ടിയുടെ ആദ്യ ദേശീയ ട്രഷററുമായിരുന്ന അദ്ദേഹം 1986-ൽ ബി.ജെ.പി വിട്ടു.
പിന്നീട് സജീവരാഷ്ട്രീയത്തിൽ നിന്ന് ഒഴിവായ അദ്ദേഹം അണ്ണാ ഹസാരയുടെ നേതൃത്വത്തിൽ നടന്ന അഴിമതി വിരുദ്ധ പോരാട്ടത്തിൻ്റെ ഭാഗമായി. ലോക്പാൽ കരട് ബിൽ തയ്യാറാക്കാൻ രൂപീകരിച്ച സർക്കാരിൻ്റെയും പൗരസമൂഹത്തിൻ്റെയും പ്രതിനിധികൾ ഉൾപ്പെട്ട സംയുക്ത സമിതിയിൽ അംഗമായിരുന്നു.
2012-ൽ നടന്ന ആം ആദ്മി പാർട്ടി രൂപീകരണത്തിൽ പ്രധാന പങ്ക് വഹിച്ചു. പിന്നീട് അഭിപ്രായ വ്യത്യാസങ്ങളെ തുടർന്ന് ആപ്പ് വിട്ട അദ്ദേഹം അരവിന്ദ് കെജരിവാളിൻ്റെ ശക്തനായ വിമർശകനായി മാറി.
റഫാൽ യുദ്ധവിമാന ഇടപാടിൽ സുപ്രീം കോടതിയുടെ മേൽനോട്ടത്തിൽ അന്വേഷണം വേണമെന്ന പൊതുതാൽപ്പര്യ ഹർജിയിൽ വാദം നടത്തിയത് ശാന്തി ഭൂഷനാണ്. അവസാന കാലം വരെ അഭിഭാഷക രംഗത്ത് സജീവ സാന്നിധ്യമായിരുന്നു.
കോടതിയലക്ഷ്യ കേസിൽ പ്രമുഖ ഇടത് ആക്ടിവിസ്റ്റ് അരുന്ധതി റോയിക്ക് വേണ്ടിയും ഇടമലയാർ കേസിൽ വി.എസ്.അച്യുതാനന്ദന് വേണ്ടിയും സുപ്രീം കോടതിയിൽ ഹാജരായത് ശാന്തി ഭൂഷനാണ്.
മരണം
വാർധക്യ സഹജമായ അസുഖങ്ങളെ തുടർന്ന് ചികിത്സയിലിരിക്കെ 97-മത്തെ വയസിൽ 2023 ജനുവരി 31ന് വൈകിട്ട് ഏഴു മണിയോടെ ഡൽഹിയിലെ വസതിയിൽ വച്ച് അന്തരിച്ചു.
അവലംബം
വർഗ്ഗം:1925-ൽ ജനിച്ചവർ വർഗ്ഗം:നവംബർ 11-ന് ജനിച്ചവർ വർഗ്ഗം:അഭിഭാഷകർ വർഗ്ഗം:മനുഷ്യാവകാശപ്രവർത്തകർ
നെടുങ്കയം
right|thumb|250px|നെടുങ്കയം ഇരുമ്പുപാലത്തിൽ നിന്നുള്ള ദൃശ്യം
കരിമ്പുഴക്ക് അഭിമുഖമായി ഡോസൻ തടികൊണ്ട് തീർത്ത ബംഗ്ലാവും അതേപടിയുണ്ട്. വന്യ ജീവി സംരക്ഷണ നിയമം പ്രാബല്യത്തിൽ വരും വരെ നെടുങ്കയത്ത് ആനപിടുത്തം നടന്നിരുന്നു. അതിന്റെ സ്മാരകങ്ങളാണ് ഇന്ന് കാണുന്ന ആനപന്തിയും ഉൾവനത്തിലെ വാരിക്കുഴികളും. താപ്പാനകൾക്കും മറ്റും ഭക്ഷണ സാമഗ്രികൾ സൂക്ഷിച്ച കൂറ്റൻ പത്തായം കരുളായി റെയ്ഞ്ച് ഓഫീസിൽ ഇപ്പോഴും ഉണ്ട്. കരിമ്പുഴയിലെ വെള്ളത്തിന് ഔഷധ ഗുണമുണ്ടെന്നാണ് വിശ്വാസം. ഇവിടെയെത്തുന്ന സന്ദർശകർ മുങ്ങിക്കുളിക്കാതെ പോകാറുമില്ല. നെടുങ്കയത്ത് പുഴയിൽ അപകടം പതിയിരിക്കുന്നതിനാൽ സൂക്ഷിക്കേണ്ടതുണ്ട്.
അവലംബം
2.യാത്രാ വിവരണം
പുറത്തേക്കുള്ള കണ്ണികൾ
വിഭാഗം: മലപ്പുറം ജില്ലയിലെ ഗ്രാമങ്ങൾ വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
മൗനപ്രാർത്ഥന പോലെ
കേരള ചലച്ചിത്ര അക്കാദമിയാണ് ഈ ഗ്രന്ഥം പ്രസിദ്ധീകരിച്ചത്.
അവലംബം
വർഗ്ഗം:മികച്ച ചലച്ചിത്രഗ്രന്ഥത്തിനുള്ള ദേശീയപുരസ്കാരം നേടിയ ഗ്രന്ഥങ്ങൾ
ക്രമഗുണിതം
നിർവ്വചനം
അല്ലെങ്കിൽ തുടർച്ചയായുള്ള നിർവ്വചനം
രണ്ട് നിർവ്വചനങ്ങളിലും ഇതുകൂടി ഉൾപ്പെട്ടിരിക്കുന്നു
ശൂന്യമായ സംഖ്യകളുടെ തുക 1 ആണെന്ന വസ്തുത ഇതിൽ ഉൾപ്പെടുത്തിയിരിക്കുന്നു. ഫാക്ടോറിയലിന് പ്രയോജനപ്രദമാണ് ഈ വസ്തുത, കാരണം:
അവലംബം
വർഗ്ഗം:ഗണിതം
ഒഡീഷ
ഇന്ത്യയുടെ കിഴക്കൻതീരത്തുള്ള ഒരു സംസ്ഥാനമാണ്‌ ഒഡീഷ. മുൻപ് ഈ സംസ്ഥാനം ഒറീസ എന്നാണ് അറിയപ്പെട്ടിരുന്നത്. ഝാർഖണ്ഡ്‌, പശ്ചിമ ബംഗാൾ, ആന്ധ്രാ പ്രദേശ്‌, ഛത്തീസ്ഗഡ്‌ എന്നിവയാണ്‌ ഒഡീഷയുടെ അയൽസംസ്ഥാനങ്ങൾ. ബംഗാൾ ഉൾക്കടലിന്റെ തീരത്താണ്‌ ഈ സംസ്ഥാനം സ്ഥിതിചെയ്യുന്നത്‌. 1936-ൽ ആണ് ഒറീസ്സ എന്നപേരിൽ ബ്രിട്ടീഷ് ഭരണ പ്രവിശ്യ നിലവിൽ വന്നത്. 1948-'49 കാലത്ത് 24 നാട്ടുരാജ്യങ്ങളെ കൂട്ടിച്ചേർത്ത് ഈ സംസ്ഥാനത്തെ വിപുലീകരിച്ചു. 15,57,071 ച. കി. മീ. വിസ്ഥീർണമുള്ള ഒറീസ സംസ്ഥാനത്തെ ഭരണസൗകര്യാർത്ഥം 30 ജില്ലകളായി വിഭജിച്ചിരിക്കുന്നു. തലസ്ഥാനം ഭുവനേശ്വർ.
ഭൂവിതരണം
തീരദേശ സംസ്ഥാനമായ ഒറീസ അക്ഷാംശം 18 ഡിഗ്രിമുതൽ 23 ഡിഗ്രിവരെയും രേഖാംശം 81 ഡിഗ്രിമുതൽ 88 ഡിഗ്രിവരെയും വ്യാപിച്ചു കിടക്കുന്നു. മഹാനദി വ്യൂഹം ഉൾപ്പെടെ വലുതും ചെറുതുമായ നിരവധി നദികൾ ഒറീസയെ ജലസമ്പുഷ്ടമാക്കുന്നു.
ഈ സംസ്ഥാനത്തെ പൊതുവേ നാലു പ്രകൃതി വിഭാഗങ്ങളായി തിരിക്കാം; ഇവയിൽ ആദ്യത്തെ മേഖലയാണ് ഒറീസയിലെ ധാതു സമ്പന്ന പ്രദേശം. വിന്ധ്യാനിരകളുടെയും ഗോണ്ട്‌‌വാന ശിലാക്രമത്തിന്റെയും തുടർച്ചയായ ഈ മേഖല. സമുദ്രതീര ജില്ലകളുടെ പടിഞ്ഞാറെ അതിരിലൂടെ നീളുന്ന പൂർ‌‌വഘട്ടത്തിന്റെ ഒരു ശാഖ കോരാപട്ട്, ധെങ്കനാൽ, എന്നീ ജില്ലകളിലേക്ക് അതിക്രമിച്ചു കാണുന്നു. ഫൂൽബനി ജില്ലയിലാണ് പൂർ‌‌വഘട്ടവും വിന്ധ്യാനിരകളും തമ്മിൽ ഒത്തു ചേരുന്നത്. പൂർ‌‌വഘട്ടം അവിച്ഛിന്നമായ ഗിരിനിരകളല്ല. ഇടവിട്ടു സ്ഥിതിചെയ്യുന്ന ചെങ്കുത്തായ മലകളാണ് തിരദേശ ജില്ലളിലുള്ളത്. പ്രവഹജലത്തിന്റെ പ്രവർത്തനത്താൽ ശോഷിപ്പിക്കപ്പെട്ട സങ്കീർണവും ദുർഗമവുമായ പാറക്കൂട്ടങ്ങൾ മാത്രം അവശേഷിച്ചുള്ളവയാണ് മിക്ക മലകളും. ഇവയ്ക്കിടയിൽ അഗാധമായ ചുരങ്ങൾ സാധാരണമാണ്. ഈ മേഖലകൾ കടൽത്തീരത്തിനു സമാന്തരമായി, ഏതാണ്ട് 100 മീറ്ററോളം ഉള്ളിലായാണ് സ്ഥിതിചെയ്യുന്നത്. ഇവയുടെ ഉയരം 760 മീറ്ററിൽ താഴെയാണ്. ഘട്ടക്, ധെങ്കനാൽ എന്നീ ജില്ലകളുടെ പടിഞ്ഞാറരികിലുള്ള മണൽക്കല്ലു നിർമിതമായ കുന്നിൻ നിരകൾ കൽക്കരി നിക്ഷേപങ്ങൾ ഉൾക്കൊള്ളുന്നു. തൽധഡ് പ്രദേശത്തു കൽക്കരി ഖനനം നടന്നുവരുന്നു. കിയോൽധഡ്, സംഭല്പൂർ ജില്ലകളിലെ ബാരാക്കഡ് നിരകളിലും അവയ്ക്കുമീതേയുള്ള ശിലാസ്തരങ്ങളിലും കൽക്കരി നിക്ഷേപമുണ്ട്. ഹിമഗിരി, രാം‌‌പൂർ എന്നീ കൽക്കരി കേന്ദ്രങ്ങൾ ഈ ഭാഗത്താണ് സ്ഥിതിചെയ്യുന്നത്. (Deomali on Wikimapia).
പുറംകണ്ണികൾ
വർഗ്ഗം:ഒഡീഷ വർഗ്ഗം:ഇന്ത്യയിലെ സംസ്ഥാനങ്ങളും കേന്ദ്രഭരണപ്രദേശങ്ങളും
🔹
മേഘമൽഹാർ
കമൽ തിരക്കഥയെഴുതി സംവിധാനം ചെയ്ത് 2002ൽ പുറത്തിറങ്ങിയ ഒരു സംഗീത പ്രാധാന്യമുള്ള പ്രണയ ചലച്ചിത്രമാണ് മേഘമൽഹാർ. ബിജു മേനോനും,സംയുക്ത വർമ്മയും പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രത്തിൽ പൂർണ്ണിമ മോഹൻ, രഞ്ജിനി, ശ്രീനാഥ്, ശിവജി, സിദ്ധിഖ്, രാഘവൻ എന്നിവരും അഭിനയിച്ചിരിക്കുന്നു. മാതൃഭൂമി, ഏഷ്യാനെറ്റ് എന്നിവർ സംയുക്തമായി ഈ ചിത്രം നിർമ്മിച്ചു. 2000ങ്ങളിൽ ഇറങ്ങിയ മികച്ചൊരു പ്രണയകാവ്യ ചലച്ചിത്രമായി മേഘമൽഹാർ കരുതപ്പെടുന്നു.
കഥ
അഭിഭാഷകനായ രാജീവന്റെയും, എഴുത്തുകാരിയായ നന്ദിതയുടെയും കഥയാണിത്. രാജീവൻ ഒരു ബാങ്കുദ്യോഗസ്ഥയായ രേഖയെ വിവാഹം ചെയ്തിരിക്കുന്നു. അവർക്ക് രണ്ടു കുട്ടികളുമുണ്ട്. നന്ദിത ഗൾഫിൽ ബിസിനസ്സുകാരനായ മുകുന്ദനെ വിവാഹം ചെയ്തിരിക്കുന്നു. ഇവർക്ക് ഒരു മകളുണ്ട്. യാദൃച്ഛികമായി രാജീവനും നന്ദിതയും കണ്ടുമുട്ടുകയും ചെറിയ കാലയളവിനുള്ളിൽ ഇവർ അടുത്ത സുഹൃത്തുക്കളാവുകയും ചെയ്യുന്നു. അവരുടെ ഇഷ്ടങ്ങളും ചിന്തകളും ഒരു പോലെയാണെന്ന് അവർ മനസ്സിലാക്കുന്നു. ഈ സമയത്ത് രാജീവനു് ചെറുപ്പത്തിൽ തന്റെ പ്രണയിനിയെ നഷ്ടപ്പെട്ടതായി നന്ദിത മനസ്സിലാക്കുകയും അത് രാജീവനുമായി കൂടുതൽ നന്ദിതയെ അടുപ്പിക്കുകയും ചെയ്യുന്നു. ഈ ബന്ധത്തിന്റെ യഥാർത്ഥ തലം കണ്ടെത്തുവാൻ രാജീവൻ വല്ലാതെ വിഷമിക്കുന്നു. പക്ഷെ അവർ അവരുടെ ബന്ധം തുടരുക തന്നെ ചെയ്യുന്നു.
സംഗീതം
ഒ.എൻ.വി. കുറുപ്പ് രചിച്ച് രമേശ് നാരായൺ സംഗീതസംവിധാനം നിർവ്വഹിച്ച ഈ ചിത്രത്തിൽ അഞ്ചു ഗാനങ്ങളാണുള്ളത്.
അവലംബം
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
രൗസു പർവ്വതം
ജപ്പാനിലെ ഹൊക്കൈഡോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് രൗസു പർവ്വതം (羅臼岳). 1660.4 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്. ഷാരി, രൗസു എന്നീ പട്ടണങ്ങളുടെ അതിർത്തിയിലാണ് ഇത് സ്ഥിതിചെയ്യുന്നത്.
പുള്ള്
കേരളത്തിലെ തൃശൂർ ജില്ലയിലെ ഒരു ഗ്രാമമാണ് പുള്ള്. നിറയെ കോൾ പാടങ്ങളും പക്ഷികളും മീനും നിറഞ്ഞ പ്രദേശമാണ്. നഗരത്തിൽ നിന്ന് 15 കീ.മി വാടാനപ്പള്ളി റൂട്ടിലാണ് സ്ഥലം സ്ഥിതി ചെയ്യുന്നത്. തണ്ണീർത്തടങ്ങളും നെൽവയലുകളും ഗ്രാമത്തിന് ചുറ്റുമുള്ള ഭൂമിശാസ്ത്രപരമായ ഭൂപ്രകൃതിയാണ്. പക്ഷിനിരീക്ഷകരുടെ സ്വർഗമെന്ന വിശേഷണമുള്ള പുള്ള്, മനക്കൊടി കോൾ മേഖല എന്നിവ ഒരു പ്രധാന ടൂറിസം മേഖലയാണ്. ഒട്ടേറെ അപൂർവ ദേശാടനപ്പക്ഷികൾ എത്തുന്നതാണ് പക്ഷിനിരീക്ഷകരെ ഇവിടേക്ക് ആകർഷിക്കുന്നത്. പക്ഷികളുടെ എണ്ണത്തിൽ രാജ്യത്ത് മൂന്നാം സ്ഥാനമാണ് തൃശൂർ ജില്ലയിലെ കോൾപാടങ്ങൾക്ക്. 250-ലേറെ ഇനം പക്ഷികളെയാണ് ഇതുവരെ ജില്ലയിലെ കോൾപാടങ്ങളിൽ കണ്ടെത്തിയിട്ടുള്ളത്. പക്ഷികളും നെല്ലും മത്സ്യസമ്പത്തും നിറഞ്ഞ മനക്കൊടി, പുള്ള് കോൾ മേഖല വിനോദ സഞ്ചാരികൾക്ക് കാഴ്ചയുടെ വിരുന്നൊരുക്കുന്നു. അപൂർവയിനം മത്സ്യങ്ങളും തൃശൂരിലെ കോൾപ്പാടങ്ങളുടെ പ്രത്യേകതയാണ്. 19–ാം നൂറ്റാണ്ടിന്റെ ആദ്യത്തിലാണ് തൃശൂരിലെ കോൾപ്പാടങ്ങളിൽ നെൽകൃഷി ആരംഭിച്ചത്. സംസ്ഥാനത്ത് ഉൽപാദിപ്പിക്കുന്ന കൃഷിയുടെ 40 ശതമാനത്തോളം ഇവിടെനിന്നാണ്. മലയാളത്തിലെ ചലച്ചിത്ര നടി മഞ്ജു വാരിയരുടെ ജന്മസ്ഥലം കൂടിയാണ് പുള്ള്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അധോജനിതം
ഭൂവല്കത്തിലെ അഗാധസ്തരങ്ങളിൽ ഉന്നതോഷ്മാവിൽ തിളച്ചുമറിയുന്ന ശിലാദ്രവത്തിന്റെ (മാഗ്മയുടെ) പ്രവർത്തനഫലമായി, അന്തർവേധശിലകളുടെ ഭാഗമായോ അല്ലാതെയോ രൂപപ്പെടുന്ന ധാതുസഞ്ചയത്തെ അധോജനിതം (Hypogene) എന്നു പറയുന്നു. ഉപരിതലത്തിലോ വലിയ ആഴത്തിൽ അല്ലാതെയോ രൂപംകൊള്ളുന്ന നിക്ഷേപങ്ങളെ ഊർധ്വജനിതം (supergene) എന്നു വിശേഷിപ്പിക്കുന്നു.
അധോജനിത നിക്ഷേപങ്ങൾക്ക് നിദാനമായ പദാർഥങ്ങൾ ദ്രവരൂപത്തിലോ, വാതകരൂപത്തിലോ രണ്ടും കലർന്നോ ആവാം. ഇവ ജലീയ (aqueous) ലായനികളോ പെഗ്മട്ടൈറ്റിക് (pegmetitic) ലായനികളോ ആയിരിക്കും. ഇവയിൽ ഹൈഡ്രോക്ലോറിക്ക് ആസിഡ്, ഹൈഡ്രോ ഫ്ലൂറിക് ആസിഡ്, സൾഫ്യൂറിക് ആസിഡ്, ബോറിക് ആസിഡ് തുടങ്ങിയ ബാഷ്പീയ അമ്ലങ്ങൾക്കൊപ്പം കാർബൺഡൈഓക്സൈഡ്, ഹൈഡ്രജൻസൾഫൈഡ്, ഹൈഡ്രജൻ, ഓക്സിജൻ, ക്ലോറിൻ‍, ഫ്ളൂറിൻ തുടങ്ങിയ വാതകങ്ങളും, സോഡിയം, പൊട്ടാസ്യം, ഇരുമ്പ്, ടൈറ്റാനിയം, അലൂമിനിയം, ടിൻ (തകരം), ഈയം, ചെമ്പ്, നാകം, വെള്ളി എന്നീ ലോഹങ്ങളും അടങ്ങിയിരിക്കും.
ബാഷ്പപ്രസർജന (gaseous emanation) ങ്ങളിലൂടെ രൂപംകൊള്ളുന്ന ഉന്നത ഊഷ്മാവിലുള്ള അമ്ലലായനികൾ വിവിധ ശിലാകാരകധാതു (rock-forming mineral) ക്കളുമായി പ്രതിപ്രവർത്തിക്കുന്നു. ക്വാർട്ട്സ്, ആൽക്കലിഫെൽസ്പാർ തുടങ്ങിയ ചുരുക്കം ചില ധാതുക്കളെ ഈ ലായനികൾ ബാധിക്കുന്നില്ല. കാർബണേറ്റ് ശിലകൾ, അല്പസിലിക ശിലകൾ (basic rocks), കായാന്തരിക ശിലകൾ (metamorphic rocks) എന്നിവ എളുപ്പം രാസപ്രവർത്തനത്തിനു വിധേയമാകുന്നു. ഇതിന്റെ ഫലമായി സൾഫൈഡുകളും ഘനധാതുക്കളും (heavy minerals) അമ്ലലായനികളിൽ രൂപംകൊള്ളുകയും തുടർന്ന് നിക്ഷിപ്തമാവുകയും ചെയ്യുന്നു.
പ്രാകൃതിക (natural) സ്വർണം, വെള്ളി, ചെമ്പ്, മാഗ്നട്ടൈറ്റ്, ഹേമട്ടൈറ്റ്, ഗലീന, സ്ഫാലെറൈറ്റ്, ക്രോമൈറ്റ്, പൈറോലുസൈറ്റ്, വുൾഫ്രമൈറ്റ് എന്നിവ അധോജനിതങ്ങൾക്ക് ഉദാഹരണങ്ങളാണ്. സാധാരണയായി ക്വാർട്ട്സ്, കാൽസൈറ്റ്, ബേറൈറ്റ്, ഫെൽസ്പാർ, ഗാർനൈറ്റ്, അപട്ടൈറ്റ്, പൈറൈറ്റ് തുടങ്ങിയവ ഇവയോട് ചേർന്ന് ഗാംഗ് (gangue) ധാതുക്കളായി കണ്ടുവരുന്നു.
പ്രിയേ നിനക്കു വേണ്ടി
മല്ലികാർജുന റാവു സംവിധാനം ചെയ്ത് വി. പ്രഭാകരറാവു നിർമ്മിച്ച 1975 ലെ ഇന്ത്യൻ മലയാള ചിത്രമാണ് പ്രിയേ നിനക്കു വേണ്ടി. ചിത്രത്തിൽ ജയഭാരതി, സുകുമാരൻ, സുധീർ, വിൻസെന്റ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ആർ‌കെ ശേഖറിന്റെ സംഗീത സ്‌കോറാണ് ചിത്രത്തിലുള്ളത്.
ശബ്‌ദട്രാക്ക്
ആർ‌കെ ശേഖർ സംഗീതം നൽകി, വയലാറും ഭരണിക്കാവ് ശിവകുമാറും ചേർന്നാണ് ഗാനരചന ഒരുക്കിയത്.
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1975-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:വയലാർ-ശേഖർ ഗാനങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:Pages with unreviewed translations വർഗ്ഗം:ശിവകുമാർ-ശേഖർ ഗാനങ്ങൾ വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ
പൂതച്ചിട
തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് പൂതച്ചിട. .
വിവരണം
പൂതച്ചിട 20 സെന്റിമീറ്റർ ഉയരമുള്ള നിവർന്ന ശാഖകളോടുകൂടിയ ഒരു സസ്യം ആണ്. ജനുവരി, ഫെബ്രുവരി മാസങ്ങളിൽ ചെറിയ തിളക്കമുള്ള വെളുത്ത പൂക്കൾ ഇതിൽ ഉണ്ടാകുന്നു.
പുറത്തേക്കുള്ള കണ്ണികൾ
വർഗ്ഗം:ലാമിയേൽസ് വർഗ്ഗം:കുറ്റിച്ചെടികൾ വർഗ്ഗം:ഓഷധികൾ
വിയറ്റ്നാം കോളനി
സിദ്ദിഖ്-ലാൽ രചനയും സംവിധാനവും നിർവ്വഹിച്ച് 1992-ൽ പുറത്തിറങ്ങിയ ഒരു ഇന്ത്യൻ മലയാളം -ഭാഷാ ഹാസ്യ നാടക ചിത്രമാണ് വിയറ്റ്നാം കോളനി. മോഹൻലാൽ, ഇന്നസെന്റ്, കനക, കെപിഎസി ലളിത എന്നിവരാണ് ചിത്രത്തിലെ പ്രധാന താരങ്ങൾ. എസ്.ബാലകൃഷ്ണനാണ് ചിത്രത്തിന്റെ ശബ്ദരേഖ ഒരുക്കിയത്. തിയേറ്ററുകളിൽ റിലീസ് ചെയ്തതിന് ശേഷം ചിത്രം ഗണ്യമായ വിജയം നേടുകയും ഈ വർഷത്തെ ഏറ്റവും ഉയർന്ന കളക്ഷൻ നേടുകയും ചെയ്തു. ചിത്രത്തിന്റെ തമിഴ് റീമേക്ക് 1994 ൽ അതേ പേരിൽ പുറത്തിറങ്ങി. 1983-ൽ പുറത്തിറങ്ങിയ സ്കോട്ടിഷ് ചിത്രമായ ലോക്കൽ ഹീറോയെ ആസ്പദമാക്കിയാണ് ചിത്രം ഒരുക്കിയിരിക്കുന്നത്.
പ്ലോട്ട്
മാന്യമായ ഒരു തമിഴ് ബ്രാഹ്മണ കുടുംബത്തിൽനിന്നുള്ള ജി. കൃഷ്ണമൂർത്തിക്ക് കൽക്കട്ട കൺസ്ട്രക്ഷൻ കമ്പനിയിൽ കൺസ്ട്രക്ഷൻ സൂപ്പർവൈസറായി ജോലി ലഭിക്കുന്നു. തന്റെ പുതിയ സഹപ്രവർത്തകൻ കെ.കെ.ജോസഫ് ജോലി ഏറ്റെടുക്കരുതെന്ന് അവനെ പ്രേരിപ്പിക്കുന്നത് വരെ അദ്ദേഹം ഇതിൽ വളരെ ആവേശത്തിലാണ്. ദിവസക്കൂലിക്കാർ താമസിക്കുന്ന ഒരു ദരിദ്ര കോളനിയായ കുപ്രസിദ്ധമായ വിയറ്റ്‌നാം കോളനിയിലെ താമസക്കാരെ ഒഴിപ്പിക്കുക എന്നതാണ് അവരുടെ ജോലിയെന്ന് അദ്ദേഹം കൃഷ്ണമൂർത്തിയോട് പറയുന്നു, അങ്ങനെ കെട്ടിട കമ്പനിക്ക് നിർമ്മാണത്തിനായി സ്ഥലം തയ്യാറാക്കാൻ കഴിയും. വർഷങ്ങളായി കമ്പനി താമസക്കാരെ ഒഴിപ്പിക്കാൻ ശ്രമിച്ചുവെങ്കിലും പരവൂർ റാവുത്തർ, ഇരുമ്പ് ജോൺ, കണ്ണപ്പ സ്രാങ്ക് എന്നീ മൂന്ന് ക്രിമിനൽ നേതാക്കളുടെ ശ്രമഫലമായി അത് പരാജയപ്പെട്ടുവെന്നും ജോസഫ് കൂട്ടിച്ചേർക്കുന്നു. സെൻസിറ്റീവ് ആയ ബ്രാഹ്മണ സ്വഭാവം കാരണം കൃഷ്ണമൂർത്തിക്ക് അവിടെ തുടരാനും കുറ്റവാളികളെ നേരിടാനും കഴിയാത്തത്ര ദുർബ്ബലനാണെന്ന് ജോസഫ് അഭിപ്രായപ്പെട്ടു. ജോസഫാണ് ശരിയെന്ന് കൃഷ്ണമൂർത്തി തീരുമാനിക്കുന്നു; ജോലി അവർക്ക് വളരെ അപായകരമാണ്.
അന്ന് വൈകുന്നേരം, കൃഷ്ണമൂർത്തി തന്റെ അമ്മയെ അഭിമുഖീകരിക്കുകയും താൻ ജോലി വാഗ്ദാനം നിരസിക്കുകയാണെന്ന് അമ്മയോട് പറയുകയും ചെയ്യുന്നു. എന്നിരുന്നാലും, അവന്റെ ശക്തമായ ഇച്ഛാശക്തിയുള്ള അമ്മ അവനെ അത്ര എളുപ്പത്തിൽ രക്ഷപ്പെടാൻ അനുവദിക്കില്ല. മാത്രമല്ല, പരേതനായ അച്ഛൻ പണം കടം വാങ്ങിയ കൃഷ്ണമൂർത്തിയുടെ ബന്ധുക്കൾ കൃഷ്ണമൂർത്തിയോട് പണം തിരികെ ആവശ്യപ്പെടുകയും ജോലി എടുത്തില്ലെങ്കിൽ പണം ഉടൻ തരണാമെന്ന്ഭീഷണിപ്പെടുത്തുകയും ചെയ്യുന്നു. അവന്റെ സാഹചര്യങ്ങൾ അദ്ദേഹത്തിന് ഓഫർ സ്വീകരിക്കുകയല്ലാതെ മറ്റൊരു മാർഗവും നൽകുന്നില്ല.
കൃഷ്ണമൂർത്തി തന്റെ ബോസിനോടും കമ്പനി അഭിഭാഷകനായ അഡ്വക്കേറ്റ് തോമസിനോടും സംസാരിക്കുന്നു. കോളനി ജീവിതത്തെ കുറിച്ച് കഥയെഴുതാൻ ആഗ്രഹിക്കുന്ന നിരുപദ്രവകാരികളായ എഴുത്തുകാരായി അദ്ദേഹത്തെയും ജോസഫിനെയും അവതരിപ്പിക്കുന്നതിലൂടെ കൃഷ്ണമൂർത്തിയുടെ പശ്ചാത്തലം നാടകത്തിൽ പ്രയോജനപ്പെടുത്താൻ അവർ തീരുമാനിക്കുന്നു, അങ്ങനെ അവർക്ക് കോളനിയെ ഉള്ളിൽ നിന്ന് നശിപ്പിക്കാൻ കഴിയും. പട്ടാളം മാധവിയുടെ വീട്ടിൽ ഇരുവർക്കും താമസിക്കാനുള്ള സൗകര്യവും ഒരുക്കിയിട്ടുണ്ട്.
അടുത്ത ദിവസം, ഇരുവരും കോളനിയിൽ എത്തി വീട് കണ്ടെത്തുന്നു. എന്നിരുന്നാലും, ഇടനിലക്കാരനായ എരുമേലിയുടെ ഉപദേശപ്രകാരം, മാധവി കൃഷ്ണമൂർത്തിയെ തന്റെ മകളായ ഉണ്ണിയുടെ വിവാഹാലോചനയായി വന്നവരായി തെറ്റിദ്ധരിക്കുന്നു, അവൾ ഉടൻ തന്നെ കൃഷ്ണമൂർത്തിയെ ഇഷ്ടപ്പെട്ടു. കൃഷ്ണമൂർത്തിക്ക് പുതിയ ജീവിതരീതി പരിചയമില്ല, പ്രത്യേകിച്ച് ഒരു പെൺകുട്ടിയുമായി വളരെ അടുപ്പം, അതിനാൽ എല്ലാവരും അവനെ ശകാരിക്കുകയും സ്വാമി എന്ന് വിളിക്കുകയും ചെയ്യുന്നു. കൃഷ്ണമൂർത്തി ആദ്യം അലോസരപ്പെടുന്നു, പക്ഷേ അദ്ദേഹം തന്റെ പുതിയ വിളിപ്പേര് സ്വീകരിക്കുന്നു.
കാലക്രമേണ, സ്വാമി കോളനി അംഗങ്ങളുമായി സൗഹൃദം സ്ഥാപിക്കുകയും സാഹചര്യത്തിന്റെ ഒരു അവലോകനം ലഭിക്കാൻ ശ്രമിക്കുകയും ചെയ്യുന്നു. മൂസ സേട്ടു എന്നു പേരുള്ള ആളാണ് ഉടമയെന്നും മാനസികാസ്വാസ്ഥ്യമുള്ള അമ്മ സുഹ്‌റ ബായി കോളനിയിൽ താമസിക്കുന്നുണ്ടെന്നും അയാൾ കണ്ടെത്തുന്നു. തന്റെ ദയയും അനുകമ്പയും കൊണ്ട് സുഹ്‌റ ബായിയുടെ വിശ്വാസം അവൻ നേടുന്നു. മൂസ സേട്ടു അത്യാഗ്രഹം കാരണംതന്റെ പണമെല്ലാം തട്ടിയെടുത്ത് തന്നെ പുറത്താക്കിയെന്നും കോളനിയിൽ തുടരുകയും ചെയ്തെന്ന് സുഹ്‌റ ബായി സ്വാമിയോട് പറയുന്നു. മാത്രമല്ല, ആരെയും കൊല്ലാതിരിക്കാൻ ക്രിമിനൽ നേതാക്കൾ കോളനി നിവാസികളിൽ നിന്ന് പ്രതിമാസ പണം ആവശ്യപ്പെടുന്നതായി അവൾക്കറിയാം. കോളനി അംഗങ്ങൾ അത്ര മോശക്കാരല്ലെന്ന് സ്വാമി മനസ്സിലാക്കുന്നു, അതിനാൽ കോളനിയുടെ അടിസ്ഥാന സൗകര്യങ്ങൾ മെച്ചപ്പെടുത്തി അവരെ കുറച്ച് സഹായിക്കാൻ അദ്ദേഹം ശ്രമിക്കുന്നു. കോളനി നിവാസികളുടെയും ഗുണ്ടാസംഘങ്ങളുടെയും വിശ്വാസം അയാൾ നേടുന്നു. കോളനി സമാധാനപരമായി മാറ്റി സ്ഥാപിക്കാൻ കഴിയുമെന്ന് സ്വാമിക്ക് ആത്മവിശ്വാസമുണ്ട്.
കോളനി നിവാസികൾക്ക് താമസിക്കാൻ കഴിയുന്ന വീടുകളുള്ള വലിയൊരു തുക ഭൂമി നൽകുന്നതിനായി സ്വാമി തന്റെ മുതലാളിമാരുമായി ഒരു കരാറുണ്ടാക്കി, കോളനിക്ക് മുന്നിൽ ചർച്ചകൾ നടത്തി പദ്ധതിയോട് അവരെ സമ്മതിപ്പിക്കുന്നു. ഒരുമിച്ചു നിന്നാൽ എന്ത് വേണമെങ്കിലും കിട്ടുമെന്ന് കോളനിക്കാരെ വലിയൊരു പെപ് ടോക്കിൽ അദ്ദേഹം ബോധ്യപ്പെടുത്തുന്നു. ഒട്ടും പ്രതീക്ഷിക്കാത്ത സമയത്ത്, പിതാവിൽ നിന്ന് പാരമ്പര്യമായി ലഭിച്ച ഭൂമി ഉപേക്ഷിക്കാൻ കഴിയില്ലെന്ന് പറഞ്ഞ് സുഹ്‌റ ബായി ഉറച്ചുനിൽക്കുന്നു. റാവുത്തർ അവളെ രോഷാകുലനായി ചവിട്ടുന്നു, അടുത്ത ദിവസം അവൾ മരിക്കുന്നു. അമ്മയുടെ അന്ത്യകർമങ്ങൾ നിർവഹിക്കാൻ മൂസ സേട്ടുവിനെ കണ്ടെത്താൻ സ്വാമി പുറപ്പെടുന്നു. മൂസ സേട്ടുവിന്റെ ബംഗ്ലാവിൽ അഡ്വക്കേറ്റ് തോമസ് ആണ് വസിക്കുന്നത് എന്നത് സ്വാമിയെ അത്ഭുതപ്പെടുത്തി. അതിലും ആശ്ചര്യകരമെന്നു പറയട്ടെ, അയാൾ ഇപ്പോൾ വീടില്ലാത്ത മൂസ സേട്ടുവിനെ നാട്ടിലെ മദ്രസയിൽ കണ്ടെത്തി, മൂസാ സെട്ട്അമ്മയുടെ അന്ത്യകർമങ്ങൾ നടത്തുന്നു.
താൻ ജോലി ചെയ്യുന്ന കമ്പനി അനധികൃതമായി ഭൂമി പൊളിക്കാൻ ശ്രമിക്കുന്നതായി സ്വാമി മനസ്സിലാക്കുന്നു. എന്നിരുന്നാലും, അദ്ദേഹത്തിന്റെ സമയം അൽപ്പം കുറഞ്ഞു; സ്വാമി കമ്പനിയുടെ പക്ഷത്തുണ്ടെന്ന് കോളനി കണ്ടെത്തി, അവനെ പുറത്താക്കാൻ ശ്രമിക്കുന്നു. കോളനിയുടെ നീതിക്കുവേണ്ടി പോരാടുമെന്ന് സ്വാമി ഏറ്റുപറയുകയും പ്രതിജ്ഞയെടുക്കുകയും ചെയ്യുന്നു. സ്വാമിയുടെ ധീരതയിൽ അഭിനന്ദിക്കുന്ന ഉണ്ണി പതുക്കെ അവനുമായി പ്രണയത്തിലായി. ഗുണ്ടകള്ക്ക്  വന് തുക നല് കി കോളനി ഒഴിയാന് ആവശ്യപ്പെട്ടതോടെ ഇപ്പോൾ അവർ  കമ്പനിയുടെ പക്ഷത്താണ്. അവസാനം, സ്വാമി രാവുത്തറുമായി യുദ്ധം ചെയ്യുകയും കോളനി കേടുകൂടാതെ സൂക്ഷിക്കുകയും ചെയ്യുന്നു.
==താരനിര ==
നിർമ്മാണം
വിയറ്റ്നാം കോളനി സ്വർഗചിത്രയുടെ ബാനറിൽ സ്വർഗചിത്ര അപ്പച്ചൻ നിർമ്മിച്ച് വിതരണം ചെയ്തു, ജോയ് ഫോർ പ്രസിഡന്റ് മൂവീസ് സഹനിർമ്മാണം. കേരളത്തിലെ കൽപ്പാത്തിയിലും ആലപ്പുഴയിലുമാണ് ചിത്രത്തിന്റെ ഷൂട്ടിംഗ് നടന്നത്. 2017ൽ ജൂനിയർ ആർട്ടിസ്‌റ്റായിട്ടാണ് താൻ ആലപ്പുഴയിലെ ചിത്രീകരണ ലൊക്കേഷനിൽ എത്തിയതെന്നും എന്നാൽ ആലപ്പുഴയിലെ നാട്ടുകാർക്ക് മുൻഗണനയായതിനാൽ റിക്രൂട്ട് ചെയ്തില്ലെന്നും നടൻ ജയസൂര്യ വെളിപ്പെടുത്തി.
ബോക്സ് ഓഫീസ്
സിനിമ വാണിജ്യ വിജയമായിരുന്നു. 1992-ലെ ഏറ്റവും ഉയർന്ന രണ്ടാമത്തെ വരുമാനമായിരുന്നു ഇത്
സ്വീകരണം
ചിത്രം വളരെ മികച്ച സ്വീകാര്യത നേടുകയും നിരൂപകപരവും വാണിജ്യപരവുമായ വിജയമായി മാറുകയും ചെയ്തു. സിനിമയുടെ സാങ്കേതിക വശങ്ങൾ ഏറെ ശ്രദ്ധിക്കപ്പെട്ടു. "ഇതല്ല, ഇത്നപ്പോരും ചാടി കടന്നവനനീ കെ.കെ.ജോസഫ്!" തുടങ്ങിയ ഡയലോഗുകൾ. കൂടാതെ മറ്റു പലരും ഇപ്പോഴും മലയാളികളുടെ ദൈനംദിന സംഭാഷണത്തിലേക്ക് കടന്നുവരുന്നു.
പുറംകണ്ണികൾ
വർഗ്ഗം:സിദ്ദിഖ്-ലാൽ സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:1992-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ വർഗ്ഗം:Pages with unreviewed translations
മുആവിയ ഒന്നാമൻ
ഉമവി ഖിലാഫത്തിന്റെ സ്ഥാപകനാണ് മുആവിയ ബിൻ അബൂസുഫ്‌യാൻ (معاوية ابن أبي سفيان Muʿāwiyah ibn ʾAbī Sufyān; 602 – April 29 or May 1, 680). റാഷിദൂൻ ഖിലാഫത്തിന് ശേഷമാണ് മുആവിയ അധികാരത്തിലെത്തുന്നത്. ആദ്യ ഖലീഫമാരായ അബൂബക്കർ, ഉമർ എന്നിവരുടെ ഭരണകാലത്ത് സിറിയയിൽ സൈനികനീക്കത്തിന് നേതൃത്വം നൽകിയിട്ടുണ്ട്. പകരം=മുആവിയ്യ യുടെ ഭരണ കാലത്തെ നാണയം|ലഘുചിത്രം|മുആവിയ്യ യുടെ ഭരണ കാലത്തെ നാണയം
ആദ്യ ഫിത്ന
650-കളിൽ ഉസ്മാന്റെ നയങ്ങൾക്കെതിരെ മദീന, ഈജിപ്ത്, കൂഫ എന്നിവിടങ്ങളിൽ നിലനിന്നിരുന്ന വർദ്ധിച്ചുവരുന്ന അതൃപ്തിയിൽ നിന്ന് മുആവിയയുടെ ഡൊമെയ്ൻ പൊതുവെ പ്രതിരോധത്തിലായിരുന്നു. ഉഥ്മാൻ തന്റെ ബന്ധുക്കളെ സമ്പന്നമാക്കിയതിനെ പരസ്യമായി അപലപിച്ചതിന് ഡമാസ്‌കസിലേക്ക് അയച്ച അബു ദർ അൽ-ഗിഫാരി ആയിരുന്നു അപവാദം .തന്റെ ഡമാസ്‌കസിലെ വസതിയായ ഖാദ്ര കൊട്ടാരം പണിയാൻ മുആവിയ മുടക്കിയ ആഡംബര തുകകളെ അദ്ദേഹം വിമർശിച്ചു, ഇത് അദ്ദേഹത്തെ പുറത്താക്കാൻ മുആവിയയെ പ്രേരിപ്പിച്ചു.ഉസ്മാൻ ഇറാഖിലെ കിരീടഭൂമികൾ കണ്ടുകെട്ടിയതും അദ്ദേഹത്തിന്റെ സ്വജനപക്ഷപാതവും ഖുറൈഷികളെയും കൂഫയിലെയും ഈജിപ്തിലെയും കുടിയിറക്കപ്പെട്ട ഉന്നതരെ ഖലീഫയെ എതിർക്കാൻ പ്രേരിപ്പിച്ചു.
656 ജൂണിൽ ഈജിപ്തിൽ നിന്നുള്ള വിമതർ മുആവിയയുടെ വീട് ഉപരോധിച്ചപ്പോൾ ഉഥ്മാൻ സഹായത്തിനായി അയച്ചു. മുആവിയ മദീനയിലേക്ക് ഒരു ദുരിതാശ്വാസ സൈന്യത്തെ അയച്ചു, എന്നാൽ ഉഥ്മാൻ കൊല്ലപ്പെട്ട വിവരം അറിഞ്ഞപ്പോൾ അത് വാദി അൽ-ഖുറയിൽ നിന്ന് പിൻവാങ്ങി. [56] മുഹമ്മദിന്റെ ബന്ധുവും മരുമകനുമായ അലി മദീനയിൽ ഖലീഫയായി അംഗീകരിക്കപ്പെട്ടു. [57] മുആവിയ അലിയോടുള്ള കൂറ് പിൻവലിച്ചു [58] ചില റിപ്പോർട്ടുകൾ പ്രകാരം, സിറിയയിലേക്ക് സ്വന്തം ഗവർണറെ അയച്ചുകൊണ്ട് രണ്ടാമൻ അദ്ദേഹത്തെ സ്ഥാനഭ്രഷ്ടനാക്കി, മുആവിയ പ്രവിശ്യയിലേക്ക് പ്രവേശനം നിഷേധിച്ചു. [57] ഇത് മഡെലുങ് നിരസിച്ചു, അലിയുടെ തിരഞ്ഞെടുപ്പ് തീയതി മുതൽ ഏഴ് മാസത്തേക്ക് ഖലീഫയും സിറിയയിലെ ഗവർണറും തമ്മിൽ ഔപചാരിക ബന്ധങ്ങളൊന്നും നിലവിലില്ലായിരുന്നു. [59]
ഖലീഫ ആയതിന് ശേഷം, അലിയുടെ കീഴിലുള്ള സ്വന്തം സ്വാധീനം നഷ്ടപ്പെടുമെന്ന് ഭയന്ന മുഹമ്മദിന്റെ പ്രമുഖ കൂട്ടാളികളായ അൽ-സുബൈറും തൽഹയും, മുഹമ്മദിന്റെ ഭാര്യ ആയിഷയും നേതൃത്വം നൽകിയ ഖുറൈഷികളിൽ ഭൂരിഭാഗവും അലിയെ എതിർത്തു. [60] തുടർന്നുണ്ടായ ആഭ്യന്തരയുദ്ധം ഒന്നാം ഫിത്ന എന്നറിയപ്പെട്ടു. [f] ഒട്ടകത്തിന്റെ യുദ്ധത്തിൽ ബസ്രയ്ക്ക് സമീപം ത്രിമൂർത്തികളെ അലി പരാജയപ്പെടുത്തി, അത് ഖിലാഫത്തിന്റെ സാധ്യതയുള്ള മത്സരാർത്ഥികളായ അൽ-സുബൈറിന്റെയും തൽഹയുടെയും മരണത്തിലും ആയിഷ മദീനയിലേക്ക് വിരമിക്കലിലും അവസാനിച്ചു. [60]ഇറാഖിലും ഈജിപ്തിലും അറേബ്യയിലും തന്റെ സ്ഥാനം സുരക്ഷിതമായതോടെ അലി തന്റെ ശ്രദ്ധ മുആവിയയിലേക്ക് തിരിച്ചു. മറ്റ് പ്രവിശ്യാ ഗവർണർമാരിൽ നിന്ന് വ്യത്യസ്തമായി, മുആവിയയ്ക്ക് ശക്തവും വിശ്വസ്തവുമായ അധികാര അടിത്തറയുണ്ടായിരുന്നു, തന്റെ ഉമയ്യദ് ബന്ധുവായ ഉഥ്മാനെ വധിച്ചതിന് പ്രതികാരം ചെയ്യണമെന്ന് ആവശ്യപ്പെട്ടു, എളുപ്പത്തിൽ മാറ്റിസ്ഥാപിക്കാൻ കഴിഞ്ഞില്ല. ഈ ഘട്ടത്തിൽ, മുആവിയ ഇതുവരെ ഖിലാഫത്ത് അവകാശപ്പെട്ടില്ല, അദ്ദേഹത്തിന്റെ പ്രധാന ലക്ഷ്യം സിറിയയിൽ അധികാരം നിലനിർത്തുകയായിരുന്നു.
ഖിലാഫത്ത്
അലി കൊല്ലപ്പെട്ടതിനുശേഷം, മുആവിയ അൽ-ദഹ്‌ഹക് ഇബ്‌നു ഖൈസിനെ സിറിയയുടെ ചുമതല ഏൽപ്പിക്കുകയും തന്റെ സൈന്യത്തെ കൂഫയിലേക്ക് നയിക്കുകയും ചെയ്തു, അവിടെ അലിയുടെ മകൻ ഹസൻ തന്റെ പിൻഗാമിയായി നാമനിർദ്ദേശം ചെയ്യപ്പെട്ടു. ഹസൻ സ്ഥാനത്യാഗം ചെയ്യുകയും 661 ജൂലൈയിലോ സെപ്തംബറിലോ മുആവിയ കൂഫയിൽ പ്രവേശിക്കുകയും ഖലീഫയായി അംഗീകരിക്കപ്പെടുകയും ചെയ്തു. ഈ വർഷം പല ആദ്യകാല മുസ്ലീം സ്രോതസ്സുകളും 'ഐക്യത്തിന്റെ വർഷം' ആയി കണക്കാക്കുന്നു, ഇത് പൊതുവെ മുആവിയയുടെ ഖിലാഫത്തിന്റെ തുടക്കമായി കണക്കാക്കപ്പെടുന്നു.
അലിയുടെ മരണത്തിന് മുമ്പും/അല്ലെങ്കിൽ ശേഷവും, മുആവിയ ജറുസലേമിലെ ഒന്നോ രണ്ടോ ഔപചാരിക ചടങ്ങുകളിൽ സത്യപ്രതിജ്ഞ ചെയ്തു, ആദ്യത്തേത് 660 അവസാനത്തിലോ 661 ന്റെ തുടക്കത്തിലോ രണ്ടാമത്തേത് 661 ജൂലൈയിലോ. പത്താം നൂറ്റാണ്ടിലെ ജറുസലേമിലെ ഭൂമിശാസ്ത്രജ്ഞൻ അൽ- അൽ-അഖ്‌സ മസ്ജിദിന്റെ മുൻഗാമിയായ ടെംപിൾ മൗണ്ടിൽ ഖലീഫ ഉമർ ആദ്യം പണികഴിപ്പിച്ച ഒരു പള്ളി മുആവിയ കൂടുതൽ വികസിപ്പിച്ചതായും അവിടെവെച്ച് ഔപചാരികമായ ബൈഅത്ത് സ്വീകരിച്ചതായും മഖ്ദിസി അവകാശപ്പെടുന്നു. മുആവിയയുടെ ജറുസലേമിലെ പ്രവേശനത്തെക്കുറിച്ചുള്ള ഏറ്റവും പഴയ സ്രോതസ്സ് അനുസരിച്ച്, അജ്ഞാതനായ ഒരു സുറിയാനി രചിച്ച, സമകാലികമായ മരോനൈറ്റ് ക്രോണിക്കിൾസ്ഗ്രന്ഥകർത്താവായ മുആവിയ ഗോത്രത്തലവന്മാരുടെ വാഗ്ദാനങ്ങൾ ഏറ്റുവാങ്ങി, തുടർന്ന് ടെമ്പിൾ മൗണ്ടിനോട് ചേർന്നുള്ള ഗെത്സെമനിലെ ഗോൽഗോഥയിലും കന്യാമറിയത്തിന്റെ ശവകുടീരത്തിലും പ്രാർത്ഥിച്ചു. മുആവിയ "ലോകത്തിലെ മറ്റ് രാജാക്കന്മാരെപ്പോലെ കിരീടം ധരിച്ചിരുന്നില്ല" എന്നും മരോനൈറ്റ് ക്രോണിക്കിൾസ് അഭിപ്രായപ്പെടുന്നു
അവലംബം
വർഗ്ഗം:ആദ്യകാല മുസ്ലിം ഭരണാധികാരികൾ
വർഗ്ഗബോധം
മാർക്സിസ്റ്റ് വർഗ്ഗാവലോകനങ്ങളിൽ നിന്നുരുത്തിരിഞ്ഞ ഒരു ആശയമാണ് വർഗ്ഗബോധം. ഒരു സമൂഹത്തിലെ പൊതുവായ സാമ്പത്തിക ബന്ധങ്ങൾ പങ്ക് വയ്ക്കുന്ന വിഭാഗങ്ങൾ, തങ്ങളിൽ പൊതുവായിട്ടുള്ള വർഗ്ഗ താല്പര്യങ്ങളെ പറ്റി അവബോധിതരാവുകയും, വർഗ്ഗ ലക്ഷ്യങ്ങൾ നേടുവാൻ വേണ്ടി ഐക്യപ്പെടുകയും, സ്വയം ബോധ്യത്തോടെ സംഘടിതരാവുകയും ചെയ്യുന്ന പ്രക്രിയയ്ക്ക് മാർകിസ്റ്റ് തത്ത്വശാസ്ത്രപ്രകാരം നൽകിയിരിക്കുന്ന പേരാണ് വർഗ്ഗബോധം. ക്ലാസിക് മാർക്സിസ്റ്റ് രൂപകല്പനകളിൽ വർഗ്ഗ നിലപാടുകൾ വർഗ്ഗ ബോധത്തിലേക്കും, വർഗ്ഗബോധം വർഗ്ഗ സമരത്തിലേക്കും നയിക്കും എന്ന് കരുതപ്പെടുന്നു.
ഏറ്റവും ലളിതമായി നിർവ്വചിക്കുകയാണെങ്കിൽ സമൂഹത്തിലെ ഏതെങ്കിലും സാമ്പത്തിക-സാമൂഹിക തലത്തിൽ ഏതൊരുത്തനും ഇതര അംഗങ്ങളുമായി പങ്ക് വയ്ക്കുന്ന പൊതുവായ ജീവിതനിലവാരത്തെക്കുറിച്ച് ബോധമുള്ള ഒരവസ്ഥയാണ് വർഗ്ഗബോധം.
കാൾ മാർക്സിന്റെ കാഴ്ചപാടിൽ സാമൂഹിക-രാഷ്ട്രീയ ഘടനാ നിർണ്ണയം നടക്കുന്നത് സമൂഹത്തിൽ തന്നെയുള്ള സാമ്പത്തികമായ ഉച്ചനീചത്വങ്ങളാണെന്നും, സാമ്പത്തിക വികസനങ്ങൾ മൂലമുണ്ടാകുന്ന അസമത്വം സുവിദിതവും സുതാര്യവുമാകുമ്പോൾ സമൂഹത്തിൽ വിപ്ലവാഭിമുഖ്യമുള്ള വർഗ്ഗബോധം സ്വതേ തന്നെ ഉണ്ടാകും എന്നായിരുന്നു. എന്നാൽ പൊതുതാല്പര്യങ്ങളല്ല സ്വയം ബോധ്യമുള്ള വർഗ്ഗ ബോധത്തെ ഉണർത്തുന്നതെന്ന് മാർക്സ് കരുതിയിരുന്നില്ല.
അവലംബം
വർഗ്ഗം:മാർക്സിസം വർഗ്ഗം:മാർക്സിസ്റ്റ് പദാവലി
വിഷൻ
പന്ത്രണ്ടാം നൂറ്റാണ്ടിൽ ജർമനിയിൽ ജീവിച്ചിരുന്ന ദാർശനികയായ സന്യാസിനി ഹിൽഡെഗാർഡ് വോൺ ബിൻജെന്റെ ജീവിതത്തെക്കുറിച്ചുള്ള സിനിമ.എൺപത് സിംഫണികളുടെ സംവിധായിക, ശാസ്ത്രജ്ഞ,ഡോക്ടർ,എഴുത്തുകാരി, കവയിത്രി, തത്ത്വ ചിന്തക, പരിസ്ഥിതി പ്രവർത്തക  തുടങ്ങി പലമേഖലകളിലും തന്റെ വ്യക്തിമുദ്ര പതിപ്പിച്ച സന്യാസിനിയായിരുന്നു അവർ. ഭക്തിക്ക് വിപ്ലവകരവും മാനുഷികവുമായ പുതിയ വഴിവെട്ടിത്തുറന്നു.സ്ത്രീ ലൈംഗികതയെക്കുറിച്ച് ആദ്യമായി എഴുതിയ സ്ത്രീകൂടിയാണിവർ.അവരുടെ സംഗീതത്തിനും തത്ത്വ ചിന്തക്കും ഇപ്പോഴും ആരാധകർ ഏറെയാണ്.ഡാന്റെ, ലിയനാർഡൊ ഡാവിഞ്ചിതുടങ്ങി പിൽക്കാലത്തെ പ്രതിഭകൾ പലരും ഇവരുടെ സ്വാധീനം അവകാശപ്പെട്ടിട്ടുണ്ട്.യൂറോപ്പിനെ മധ്യയുഗത്തിന്റെ ഇരുണ്ട കാലത്തുനിന്നും ആധുനികതയിലേക്ക് നയിച്ചതിൽ ഹിൽഡെഗാർഡ് വോൺ ബിൻജെന്റെ പങ്ക് വലുതാണ്.
പുറത്തേക്കുള്ള കണ്ണികൾ
വർഗ്ഗം:ജർമ്മൻ ചലച്ചിത്രങ്ങൾ
ചേമ്പ്
ഈയചേമ്പ്
ആനച്ചെവി യോട് സാദൃശ്യമുള്ളതും പച്ചയിൽ നിന്ന് നീലയിലേക്ക് കടക്കുന്ന നിറത്തോടു കൂടിയുള്ള ഇലയുമാണ് ഈയചേമ്പിനുള്ളത്ത്
ഘടകങ്ങൾ
സാധാരണ ചേമ്പിൽ അടങ്ങിയിരിക്കുന്ന ഘടകങ്ങൾ :
അവലംബം
വർഗ്ഗം:പച്ചക്കറികൾ വർഗ്ഗം:കിഴങ്ങുകൾ വർഗ്ഗം:ചേമ്പുകൾ
നക്ഷത്രം
200px|thumb ഭൂമിയുടെ ഏറ്റവും സമീപത്തുള്ള നക്ഷത്രമാണ് സൂര്യൻ‌
ഭീമമായ ഊർജ്ജം ഉത്പാദിപ്പിച്ചുകൊണ്ട് ഹൈഡ്രജൻ അണുകേന്ദ്രങ്ങൾ(ന്യൂക്ലിയസ്) ഹീലിയം അണുകേന്ദ്രങ്ങളാകുന്ന അണുസംയോജന പ്രക്രിയയാണ് നക്ഷത്രങ്ങൾക്കുള്ളിൽ നടക്കുന്നത്. ഇതുവഴി ധാരാളം ഊർജ്ജം ഉണ്ടാകുന്നു. ഈ ഊർജ്ജം താപവും പ്രകാശവുമായി ബാഹ്യാകാശത്തിലേക്കു പ്രസരിക്കുന്നു. സൂര്യനിൽ നിന്നും ഇത്തരത്തിൽ വമിക്കുന്ന കിരണപ്രസരം ആണ് ഭൂമിയിൽ ജീവൻ നിലനിർത്തുന്നതിനു വേണ്ടിയുള്ള ഊർജ്ജത്തിന്റെ ഉറവിടം. ഹീലിയത്തെക്കാൾ ഭാരമുള്ള ഏതാണ്ട് എല്ലാ മൂലകങ്ങളും ഉണ്ടായിട്ടുള്ളത് നക്ഷത്രങ്ങളിലെ അണുസംയോജനം വഴിയാണ്.
ജ്യോതിശാസ്ത്രജ്ഞന്മാർ നക്ഷത്രങ്ങളുടെ പ്രായം, പിണ്ഡം, രാസസംയോഗം എന്നിവ കണക്കാക്കുന്നത് നക്ഷത്രത്തിന്റെ വർണ്ണരാജി (spectrum), പ്രകാശമാനം (luminosity), ബഹിരാകാശത്തിലെ അതിന്റെ ചലനം എന്നിവ കണക്കാക്കിയാണ്. നക്ഷത്രത്തിന്റെ മറ്റ് ഭൗദ്ധിക ഗുണങ്ങൾ അളക്കുന്നത് അതിന്റെ വക്രതുള ചലനം (കറക്കം), വ്യാസം, താപനില എന്നിവ കണക്കാക്കിയാണ്. നക്ഷത്രങ്ങളുടെ താപനിലയും പ്രകാശമാനവും അക്ഷങ്ങളിൽ എടുത്ത് വരയ്ക്കുന്ന ഗ്രാഫിന് ഹേഴ്സ്പ്രങ്ങ്- റസ്സൽ ചിത്രം (Hertzsprung-Russell diagram) എന്നു പറയുന്നു. ഈ ചിത്രമാണ് നക്ഷത്രങ്ങളുടെ പ്രായവും, പരിണാമ ചരിത്രവും പഠിക്കാൻ ഉപയോഗിക്കുന്നത്.
പരിണാമകാലത്ത് നക്ഷത്രം ഹൈഡ്രജന്റെയും ഹീലിയത്തിന്റെയും മിശ്രിതമായിരിക്കും. കുറഞ്ഞ അളവിൽ ഘനമൂലകങ്ങളും കാണും. നക്ഷത്രത്തിന്റെ സാന്ദ്രമായ ഉൾഭാഗത്ത് ഹൈഡ്രജൻ അണുസംയോജനം മൂലം ഹീലിയം ആയി മാറുന്നു. ഇപ്രകാരം ഉണ്ടായ ഊർജ്ജം പ്രസരം, അല്ലെങ്കിൽ താപസംവഹനം മൂലം പുറത്തേക്കു വമിക്കുന്നു. നക്ഷത്രത്തിനുള്ളിലെ ഭീമമായ ആന്തരിക മർദ്ദം അതിനെ സ്വന്തം ഗുരുത്വാകർഷണം മൂലം പൊട്ടിത്തെറിക്കുന്നതിൽ നിന്നും തടയുന്നു. ഹൈഡ്രജൻ ഇന്ധനം തീർന്നാൽ സൂര്യന്റെ 0.4 മടങ്ങ് എങ്കിലും ഭാരമുള്ള നക്ഷത്രങ്ങൾ ചുവന്ന ഭീമൻ ആയി മാറുന്നു.
ഇരട്ട നക്ഷത്രങ്ങൾ എന്ന വാക്ക് ഗുരുത്വാകർഷണം മൂലം ബന്ധിപ്പിക്കപ്പെട്ട രണ്ട് നക്ഷത്രങ്ങളെ സൂചിപ്പിക്കുന്നു. അവ പരസ്പരം ഭ്രമണം ചെയ്തുകൊണ്ടിരിക്കും. നക്ഷത്രങ്ങളുടെ സമൂഹത്തെ താരസമൂഹം എന്നു വിളിക്കുന്നു. ഭൂമി ഉൾപ്പെട്ട താരസമൂഹമാണ് ക്ഷീരപഥം.
ചരിത്രം
right|300px|thumb|വലിയ മഗല്ലാനിക് ക്ലൗഡിൽ നക്ഷത്രം രൂപപ്പെടുന്ന പ്രദേശം [[വലിയ മഗല്ലാനിക് മേഘം. NASA/ESA image.]] ചരിത്രത്തിൽ എല്ലാ സംസ്കാരങ്ങൾക്കും നക്ഷത്രങ്ങൾ പ്രധാനപ്പെട്ടവയാണെന്ന് കാണാം. അവ മതപരമായ ആചാരങ്ങളോട് ഇഴുകിച്ചേർന്നു കിടക്കുന്നു. അനാദി കാലം മുതൽക്കേ കപ്പൽ യാത്രയ്ക്കും ദിശ അറിയുന്നതിനും നക്ഷത്രങ്ങളെയാണ് ആശ്രയിച്ചുപോരുന്നത്. പുരാതന ജ്യോതിശാസ്ത്രജ്ഞർ ആകാശത്തു പതിച്ചു വച്ച ഗോളങ്ങളാണ് നക്ഷത്രങ്ങൾ എന്ന് കരുതി പോന്നിരുന്നു. അവയ്ക്ക് ആദിയും അന്ത്യവും ഇല്ല എന്നും വിശ്വസിച്ചിരുന്നു.അവയെ നക്ഷത്രഗണങ്ങളാക്കി വിഭജിക്കുകയും ഗ്രഹങ്ങളുടെ ആപേക്ഷിക ചലനം അളക്കാൻ അവയെ ഉപയോഗിക്കുകയും ചെയ്തിരുന്നു. നക്ഷത്രങ്ങൾക്കെതിരായുള്ള സൂര്യന്റെ ആപേക്ഷിക ചലനം നിരീക്ഷിച്ചാണ് കലണ്ടർ ഉണ്ടാക്കിയിരുന്നത്. ഈ കലണ്ടർ പ്രകാരമാണ് കൃഷിയിറക്കുന്നതിനും മറ്റുമുള്ള തിയതി നിശ്ചയിച്ചിരുന്നത്. ലോകമെമ്പാടും പ്രചാരമുള്ള ഗ്രിഗോറിയൻ കലണ്ടർ ഭൂമിയുടെ ഭ്രമണാക്ഷത്തിനോട് സൂര്യന്റെ ആപേക്ഷിക ചലനത്തെ അടിസ്ഥാനമാക്കി നിർമിച്ചതാണ്.
നിലവിലുള്ളതിൽ വച്ച് കൃത്യതയാർന്ന ഏറ്റവും പഴയ നക്ഷത്ര ചാർട്ട് 1534-ൽ ഈജിപ്തിൽ വരയ്ക്കപ്പെട്ടതാണ്. അറിയപ്പെട്ടവയിൽ വച്ച് ആദ്യത്തെ നക്ഷത്ര കാറ്റലോഗ് ശേഖരിച്ചത് പുരാതന മെസപ്പൊട്ടോമിയയിലെ ബാബിലോണിയൻ വാനനിരീക്ഷകരാണ്. ബി. സി. 2 ആം നൂറ്റാണ്ടിന്റെ അവസാനകാലത്താണ് ആണ് ഇവ ശേഖരിക്കപ്പെട്ടത്.
ഗ്രീസിലെ ആദ്യ നക്ഷത്ര കാറ്റലോഗ് തയ്യാറാക്കിയത് അരിസ്റ്റിലസ് ആണ്. തിമോഷാരിസിന്റെ സഹായത്തോടെ 300 ബി.സിയിലാണ് ഇത് വരയ്ക്കപ്പെട്ടത്. ഹിപ്പാർക്കസ് എന്ന ഗ്രീക്ക് വാനനിരീക്ഷകൻ 1020 നക്ഷത്രങ്ങൾ ഉൾക്കൊള്ളുന്ന കാറ്റലോഗ് തയ്യാറാക്കുകയുണ്ടായി. പിന്നീട് ടോളമിയുടെ നക്ഷത്ര കാറ്റലോഗ് ഹിപ്പാർക്കസ് ശേഖരിച്ച വിവരങ്ങൾ കൂടി ചേർത്താണ് തയ്യാറാക്കപ്പെട്ടത്. ഹിപ്പാർക്കസ് തന്നെയാണ് ആദ്യ നോവയെ കണ്ടുപിടിച്ചതും. ഇന്നു നിലവിലുള്ള ഭൂരിഭാഗം താരസമൂഹങ്ങളുടെയും നാമം ഗ്രീക്ക് ഭാഷയിൽ നിന്നും ഉരുത്തിരിഞ്ഞതാണ്. ആകാശഗോളങ്ങൾ സ്ഥായിയാണെന്ന് വിശ്വസിച്ചിരുന്ന ചീനക്കാർ പക്ഷെ പുതിയ നക്ഷത്രങ്ങൾ ഉണ്ടാവുന്നത് സ്വാഭാവികമാണെന്നു വിശ്വസിച്ചു പോന്നിരുന്നു. 185 എ.ഡി. യിൽ ആദ്യമായി സൂപ്പർനോവയെ നിരീക്ഷിച്ചതും രേഖപ്പെടുത്തിയതും ചീനക്കാരായിരുന്നു. ഇന്ന് എസ്.എൻ 185 എന്ന പേരിൽ അറിയപ്പെടുന്ന സൂപ്പർനോവയെ ആണ് ചീനക്കാർ നിരീക്ഷിച്ച് രേഖപ്പെടുത്തിയിരുന്നത്. ചരിത്രത്തിലെ ഏറ്റവും പ്രകാശമാനമായ എസ്. എൻ 1006 എന്ന സൂപ്പർനോവ നിരീക്ഷിക്കപ്പെട്ടത് 1006-ൽ ആയിരുന്നു. നിരീക്ഷണം നടത്തിയത് ഈജിപ്ഷ്യൻ ജ്യോതിശാസ്ത്രജ്ഞനായ അലി ഇബ്ൻ റിദ്വാൻ ആയിരുന്നു. ക്രാബ് നെബുലയ്ക്ക് ജന്മം നൽകിയ എസ്.എൻ. 1054 സൂപ്പർനോവയെ അനവധി ചീനക്കാരും അറബികളും നിരീക്ഷിച്ചിരുന്നു.